
JVTorbos  infantum  a reliquorum  morborum  mul- 
titudine segregatos  peculiaribus  compendiis  de- 
scribere, inter  scriptores  medicos  longa  usurpa- 
tione obtinuit,  cujus  causa  allegari  solet  morbo- 
rum istorum  tum  gravitas  atque  frequentia,  tum 

♦ 

minus  exacta  scientia.  Sed  longe  solidiori  fun- 
damento, a plerisque  si  non  praeterviso , tamen 
non  recte  exposito,  haec  doctrina  nititur;  nam 
morbi  infantiles  non  solum  indole  a morbis  alia- 
rum aetatum  prorsus  diversa  insignes  sunt,  sed 
etiam  communi  quodam  et  arctissimo  vinculo  in- 
ter se  cohaerent,  nempe  origine  ex  corporis  in. 
fantilis  evolutionibus.  Quod  vinculum  cujusmodi 
sit,  quique  morbi,  infantiles  dici  jure  mereantur, 
sequentibus  pagellis,  quantum  in  nobis  quidem 
fuit,  explicare! tentavimus,  benevoli  lectoris  indul- 
gentiam incondito  et  mendoso  opusculo  implo- 
rantes. 


Corpora  organica  quaecunqtie  ex  vi  propria 
et  absque  rerum  externarum  impulsu,  secundum 

insitam  iis  et  praestabilitam  legem,  a primo  eo- 
rum initio  usque  ad  finem  certas  quasdam  muta- 
tiones subeunt,  certis  periodis  adseriptas,  quae  sin- 
gulis corporum  organicorum  speciebus  propriae 
et  omnibus  ejusdem  speciei  individuis  communes 
sunt,  quarum  alias  semel  tantum  in  vita,  alias 
pluries  organismus  patitur,  quorumque  certo  quo- 
dam ordine  composita  series  vitam  ipsam  consti- 
tuit. Utrumque  mutationum  genus  evolutionum 
satis  congruo  nomine  salutari  solet;  nos  autem, 
jn  sequentibus,  de  iis  tantum  mutationibus  verba 
facientes,  quae  semel  corpori  infantili  percurren- 
dae sunt,  lias  quoque  so’as  evolutiones  vocabimus, 
ab  illis  mutationibus  eas  distinguentes,  quae  sae- 
pius e.  gr.  singulis  diebus,  vel  mensibus  vel  an- 
■ ' • ' ' ' ‘ / 
n is  recurrunt. 

r < ■ ’ 

In  omnibus  corporibus  organicis  evolutiones 

illae  in  tres  periodos  commode  dividuntur,  in  pe- 
riodum ficntls  organismi,  periodum  maturescentis 
et  florescentis,  atque  in  periodum  decrescentis; 
quarum  duas  priores,  si  una  comprehendere  ve- 
lis, ad  duo  tantum  stadia  omnes  evolutiones  re- 
ducuntur, nempe  ad  stadium  incrementi,  sive  evo- 
lutionis strictiori  sensu,  et  ad  stadium  decrementi 
siveinvolutionis  in  quorum  altero  corpora  veluti  gut- 
tula e vitae  oceano  segregata  ad  summum  vitae  pro- 
priae fastigium  tendunt,  aitero,  ab  hoc  fastigio  sensim 
descendentia  in  vita  universali  tandem  resolvuntur. 

Accuratius  tres  Illas  periodos  sic  fortasse  de- 
finire licet.  Prima,  sive  flentis  corporis  aetas, 

/ 

stadium  complectitur  a primo  ejus  initio  usque 
ad  tempus  quo  ex  involucris  ipsum  adhuc  cir- 
cumdantibus foetus  elabitur,  et  vitam  propriam 
neque  materno  organismo  amplius  indigentem  nan- 
ciscitur. 

Secunda  aetas  a stadio  nunc  definito  ad  tem- 
pus protrahitur,  quo  organismus,  omnibus  nume- 
ris perfectus  atque  absolutus,  novo  organismo 
procreando  idoneus  est.  Tertia  denique  a sta- 
dio absoluti  organismi  usque  ad  mortem  exten- 
ditur. 

A prima  ad  secundam  aetatem  subitaneus  est 
transitus  in  omnibus  fere  corporibus  organicis,  a 
secunda  ad  tertiam  occultus  adecque  lentus  ut 
inter  stadium  incrementi  absoluti,  et  incipientis 
decrementi  quartum  quoddam  stadium  ui]g  non 
injuste  statui  posse  videatur. 

Sunt  autem  evolutiones  illae  corporum  orga- 
nicorum nihil  aliud  quam  complexus  omnium 
mutationum,  (ueraunocpcocug  graeco  vocabulo  di- 
cunt) quas  singula  organa  subeunt.  Etenim  ni- 
hil in  vita  aut  quiescens  aut  permanens  est,  irnmo 
omnia  quam  maxime  inconstantia  in  perpetu-o 
motu  fluctuant,  ita  quidem  ut,  mechanicis,  che- 
micis,  dynamkis  singulorum  organorum  vel  sys- 
tematum organicorum  rationibus  quovis  temporis 

momento  mutatis,  mutuae  quoque  organorum  re- 
lationes, sive  polaritates,  ut  novo  sed  nunc  con- 
suetissimo vocabulo  utar,  perpetuo  immutentur. 
In  quo  ea  lex  observatur,  quod  singulorum  or- 
ganorum evolutiones  non  simultaneae  sunt  sed 
citius  liaec,  tardius  illa,  alia  breviori,  alia  longiori 
temporis  spatio  evolutiones  suas  percurrunt,  prout 
fert  cum  totius  organismi  tum  singulorum  orga- 
norum natura  et  conditio.  r) 

Exempla  dant  membrana  pupillaris,  quae  non- 
nisi in  foetu  ante  septimum  mensem  observatur, 
glandula  thymus,  quae  illico  post  partum  decre- 
scere incipit,  renes  succenturiati,  dentes  primarii 
per  sex  tantum  vel  septem  annos  perstantes,  cerebri 
et  cordis  matura  in  foetu  formatio  atque  evolu- 
tio, lenta  et  sera  partium  genialium,  ossium,  et 
alia  hujusmodi  multa,  quae  non  omnia  hic  recen- 
seri possunt. 

Igitur  singulorum  organorum  ccxurj  cum  to- 
tius organismi  minime  simultanea  est,  unde, 
quae  supra  de  organismi  verba  feci- 

mus ita  interpretari  debent,  ut  hoc  nomine  tem- 
pus designetur,  quo  omnium  organorum  virium- 
pue  complexus,  summum  quem  potuit,  gradum 
attigit. 1  2 ) 

1)  Vid.  Walthcr  Phy&iologie  des  Menschen.  Vol.  I. 

§•  *95- 

2)  Vid.  Red  Arcldv  fur  die  Physiologie  Vol.  IX. 
p.  13.  ss. 


Causa  efficiens  evolutionum  illarum,  non  mi- 
nus  nos  latet,  quam  vita  ipsa,  et  fortasse  semper 
latebit;  sed  et  leges  ignoramus,  quibus  illae  tum 
in  brutis  tum  in  homine  obediunt,  immo  histo- 
rica earum  notitia  et  accurata  descriptione  caremus, 
ex  qua,  si  haberemus,  non  exiguos  fructus  physi- 
ologia perceptura  esset;  quae  enim  de  hoc  argu- 
mento in  nonnullis  physiologicis  operibus  legun- 
tur, mera  fragmenta  sunt,  et  scripta  de  evolutio- 
nibus corporis  humani  paucissima  exstant,  inter 
quae  facile  primum  locum  tenet  Lucae  Grundrifs 
der  EutivickehingsgcscliicJite  des  menscldicheu  Kiir- 
jjers , ex  quo  opere  non  pauca  eorum  quae  infra 
dicentur  deprompta  sunt. 


Cuique  aetati  certos  quosdam  morbos  peculia- 
res esse,  etiam  antiquissimos  observatores  fugere 
non  potuit,  adeoque  tritum  est,  ut  nemo  un- 
quum  negaverit.  Minus  vero  cognita  est  morbo- 
rum aetatum  origo  ex  evolutionibus  corporis  na- 
turalibus repetenda.  Etenim  cum  Stahlio 1  2)  et 
Reilio  3)  morbos  aetatum  eos  solummodo  vocan- 


1)  Vid.  Hippocr.  Aphor.  Sect.  III.  24  ss.  Celsus,  lib.  II. 
cap.  1. 

2)  Vid.  Diss.  medico  - pathologico  - practica  de  morborum 
aetatum  fundamentis  pathologico  - therapeuticis,  resp.  Gohl* 
Hal.  1698. 

3)  Allg.  Pathnlogic  Bd.  2.  p.  228. 

dos  esse  censemus,  qui  ex  evolutionibus  singulis 
aetatibus  propriis,  vel  retentis  et  impeditis,  vel  ac- 
celeratis et  modum  excedentibus,  vel  alio  quocun- 
que modo  turbatis  proveniunt,  quorumque  prae- 
cipuum momentum  in  hac  ipsa  evolutione  posi- 
tum est,  causa  externa  vel  nulla,  vel  saltem  levis- 
sima concurrente.  Quae  Stahlii  quoque  sententia 
est,  morbos  aetatis,  in  laudata.dissertatione  capite 
primo  ita  definientis. 

,, Morbos  aetatis  dum  appellamus,  tales  intel- 
ligimus  qui  certis  differentiis  aetatum  ita  familia- 
res sunt,  ut  non  modo,  quoties  occurrunt,  maxime 
in  talibus  deprehendantur,  qui  aetatis  certum  gra- 
dum attigerint  et  sub  eo  versentur,  sed  etiam  qui 
personis  talem  aetatem  degentibus  magis  immineant, 
eosque  facilius  invadant:  diversis  vero  aetatibus  aliis 
minus  familiares  sint,  nisi  forte  ex  aliqua  vicina 
in  alteram  anticipando  transiliant:  aut  initia  sua 
in  aliqua  praegressa  aetate  jam  altius  posita,  tan- 
quarn  foecundas  radices  ad  subsequentes  etiam 
aetates  extendant,  et  malos  suos  fructus  pertinaci 
continuitate  protrudant.” 

Et  capite  secundo  legitur:  „Ex  iis  quae  in 

capite  praecedenti  diximus,  dilucidum  fore  spera- 
mus, quod  non  aeque  communes  illos  morbos  qui 
ab  externis  et  fortuitis  veluti  causis,  uni  vel  alteri 
aetati  accidere  possunt,  nostra  tractatione  evolvere 
suscipiamus:  sed  illos  tantum  qui  e causis  et  cir- 

cumstantiis  talibus  pendere  videntur  quae  aetatibus 
hujusmodi  diversis  magis  intrinsecae,  et  velut  or- 
dine quodam  naturae  annexae  videntur. 

Exemplum  Slahlius  affert,  gonorrhoeam  viru- 
lentam, morbum  qui,  licet  juvenili  aetati  com- 
munissimus, tamen  ad  morbos  hujus  aetatis  non 
pertinet,  quia  non  ex  necessaria  et  naturali  hu- 
jus aetatis  evolutione  provenit,  sed  a causa  mere 

* 

externa,  nempe  infectione  generatur,  cui  juven- 
tus saepius  sese  exponit. 

Idem  sentit  Reilius  l)  qui  haec  habet:  „Fvolu- 
tionskrankhsiten  ini  Alter  sind  diejeuigen , wclchc 
Jast  ohne  alie  Mitwirkung  des  Acufseru  blos  clurcli 
die  natiirliche  Anlage  des  fldcuscheu  eutsteheuA 
et  pag.  «231. 

„Die  Fvolulious  Krankheiten  entstehu  entive- 
der  ohne , oder  weuigsteus  mit  eiuer  geriugeu  Bc- 
giinstigung  des  Acufseru , llojs  durch  die  Ardage , 
gehen  deu  Fvolutiouen  des  Alters  jmrallcl , cutsprc- 
chen  diesen,  ivechseln  mit  iluien , werden  durch  sie 
in  Ansehung  ihrer  Forni  und  ihres  II  esens  be- 
stinimt , luiiigen  vou  der  jedesmaligeu  Temperatur 
und  V ertheiluug  der  dispouiblcu  Frregbarkeit  ab, 
steheu  mit  deu  Kriseu , uuter  mclchen  groj^e  J Evo- 
lutionen  hcrvorbrcchcu  in  Beziehuug,  uud  sind  mehr 


T)  Allgemcine  Pat/iologie  Bd.  2.  p.  220- 

oder  weniger  blofse  Modificabionen  des  allgemei- 
nen  Lebcnsproccsses , welcher  der  in  Anjrage  ste- 
henden  Lebenssiufe  eigeuthumUch  isb 

Atque  haec  vera  est  ratio  qua  morbos  pue- 
rorum seorsim,  et  a reliqua  morborum  copia  se- 
gregatos considerare  licet;  quod  pauci  tantum  de 
morbis  infantum  scriptores  sensisse  videntur,  quum 
omnes  fere,  propositum  suum  excusantes,  et  rei 
dignitatem  et  obscuritatem  afferant,  qua  doctrina 
de  morbis  puerorum  adhuc  prematur,  rationes 
mere  externas.  Internae  vero  rationis,  id  est, 
nexus  physiologici  quo  omnes  isti  morbi  inter  se 
continentur,  unde  jure  optimo  pro  toto  aliquo 
haberi  debent,  nemo  mentionem  injicit.  Est  au- 
tem ille  nexus  nihil  aliud,  quam  naturalis  corpo- 
ris infantilis  evolutio;  nam  si  morbi  puerorum 
partem  sistunt  magnae  illius  classis,  quam  supra 
Stahlii  verbis  utentes,  morborum  aetatum  nomine 
designavimus,  ex  definitione  horum  morborum 
nunc  proposita  sequitur,  eos  tantummodo  morbos 
pro  morbis  puerorum  haberi  posse,  qui  ex  evolu- 
tionibus puerilis  aetatis  modo  quocunque  turbatis 
propullulant. 

Hunc  verum  et  unicum  morborum  infantilium 
fontem,  non  solum  veteres,  sed  etiam  reeentiores 
de  nostro  argumento  scriptores  adeo  non  suspicati 
sunt,  ut  morbos  ab  infantia  plane  alienos  omni- 
busque  aetatibus  communes  in  libris  suis  dc-scri- 

pserint.  Ut  e multis  pauca  tantum  afferamus  exem- 
pla, in  Plenkii  de  morbis  puerorum  libello  se- 
quentes morbos  descriptos  legimus,  qui  ex  hac 
doctrina  penitus  eliminari  debent:  Choleram,  ca- 
tarrhum,  tussim,  varias  inflammationes,  phthiriasin 
paralysin,  lienteriam,  lithiasin,  enuresin,  ephidro- 
sin,  meteorismum,  ariduram  crurum,  claudicatio* 
nem  spontaneam,  herpetem,  pemphigum  chroni- 
cum, scabiem.  Feiler  in  librum  suum  sequentes 
recepit,  qui  vel  eandem  ob  causam,  huc  non  per- 
tinent, vel  quia  mera  morborum  symptomata,  non 
morbi  sunt:  lepram,  contusiones  aliasque  laesio- 
nes neonatorum,  quales  sunt  ecchymoses,  caput 
succedaneum  et  plures  aliae,  telangiectasias,  ob- 
longationem  capitis,  impressionem  cranii,  luxatio- 
nes, elisionem  oculorum,  perforationem  vulvae 
vel  recti  intestini,  fracturas,  haemorrhagias  ani  et 
vulvae,  apoplexiam,  putredinem  fundi  ventriculi, 
pavorem  nocturnum,  anasarcam,  physconiam,  ob- 
stipationem, anuriam  et  stranguriam,  furunculum, 
maculam  et  leucoma  corneae,  strabismum,  obtura- 
tionem narium,  morbum  maculosum,  somnambu- 
lismum, storacrasiam,  strumam,  ranulam,  prolap- 
sum intestini  recti,  choream,  chlorosin,  cancrum 
aquaticum. 

Omnes  hi  morbi,  ex  mea  quidem  sententia, 
in  doctrina  de  morbis  infantilibus  maxima  injuria 
recensentur,  nisi  forte  physiologicis  fundamentis 


IO 

istam  disciplinam  superstruere  ne  tentare  quidem 
velis;  quoniam  tum  omnino  non  morbi,  sed  sym- 
ptomata dici  merentur,  tum  aetate  puerili  nullo 
modo  peculiares  sunt,  neque  ex  evolutionibus  hu- 
jus vitae  stadii  propullulant,  sed  omnes  aetates  in- 
vadere possunt,  et  a causis  prorsus  externis  origi: 
nem  trahunt. 

■*  ' i 14».  1 , 

His  itaque  omnibus  e doctrina  de  morbis  in- 
fantum  exclusis,  superest  satis  magnus  eorum  nu- 
merus, qui  optimo  jure  morbi  infantiles,  ea  signi- 
ficatione quam  supra  indicavimus,  dici  merentur, 
quorum  recensioni  hoc  opusculo  a nobis  tenta- 
tae,  praecipuarum  evolutionum  aetatis  infantilis 
succinctam  enarrationem  praemittere  debuimus,  ut 
harum  atque  illorum  nexus,  quantum  quidem  fieri 
potuit,  illustraretur.  Historiam  foetus,  etsi  haec 
quoque  ad  argumentum  nostrum  pertineat,  quia 
morbi  congeniti  ex  ea  explicandi  veniunt,  omisi 
tamen , ob  magnas  quibus  adhuc  obvelatur  ob- 
scuritates,  quae  profundiorem  perscrutationem, 
quam  quae  liocce  opusculo  institui  potuit,  sibi 
expostulant. 


Pueritiam,  quo  nomine  eam  aetatem  intelli- 
gi  monuimus,  quae  a partu  usque  ad  pubertatem 


i 

extenditur,  si  quis  vel  obiter  considerare  velit, 
facile  animadvertet  in  tria  stadia,  peculiaribus  phae- 
nomenis atque  dynamicis  et  somaticis  relationi- 
bus distincta,  ab  ipsa  natura  eam  dividi. 

In  primo  stadio  infans,  quoad  materium  qui- 
dem a corpore  materno  sejunctus,  tamen  vinculis 
arctissimis,  licet  tenerioribus,  propria  scilicet  im- 
becillitate, et  indigentia  alimenti  in  mammis  ma- 
ternis praeparati,  cum  illo  cohaeret.  Aetas  lac- 
tentium, istud  stadium  dicitur,  quod  a partu  us- 
que ad  primam  dentitionem  extenditur. 

In  secundo  stadio  a primorum  usque  ad  se- 

'O 

cuneorum  dentium  eruptionem,  separatione  pro- 
lis a corpore  matris  perfecta,  facultatem  alimenta 
solidiora  concoquendi  et  assimilandi,  infans  nan- 
ciscitur. Animi  facultates,  quarum  primum  si- 
gnum est  loquela  simul  manifestantur.  Infan- 
tiam hanc  aetatem,  nomine  non  satis  congruo  ap- 
pellamus. 

In  tertio  denique  stadio,  sive  in  pueritia 
sensu  strictiori,  a secundis  dentibus  usque  ad  pu- 
bertatem, extensa  corpus  omnibus  numeris  magis 
magisque  absolutum,  generis  sui  propandi  facul- 
tatem praemolitur. 

Singula  ista  stadia,  ut  phaenomenorum  certam 
quaedam  successionem  habent,  ita  morbis  quoque 
peculiaribus  infestantur. 

De  aetate  lactentium „ 

Infans  ex  utero  exclusus,  subito  e sinu  ma- 
terno ia  novum  quasi  mundam,  e densa  caligine 
in  lucem  apertam , e medio  liquido,  aquoso,  ca- 
lido, in  aerem  atmospliaericum  multo  frigidiorem 
emissus,  simulatque  primum  spiritum  ducit,  ma- 
gnam illam  sanguinis  circuli  alterationem  patitur, 
cujus  descriptionem  in  omnibus  physiologiae  com- 
pendiis legendam,  recoquere  nolo.  Neque  est, 
cur  hic  de  causa  primae  respirationis  verba  faci- 
ain;  sufficiat  mihi  monuisse,  sanguinis  art"Hosi 
et  venosi,  quorum  in  foetu  nulla  fere  differentia 
erat,  nunc  primum,  dato  commercio  cum  aere  at- 
inosphaerico  in  pulmonibus  discrimen,  licet  mi- 
nus perfectum  quam  sequentibus  annis,  tamen  ali- 
quod, observari. 

Praeter  hanc  praecipuam  evolutionem  sub 
ipso  partu  alias  nonnullas,  fere  non  minoris  mo- 
menti infans  patitur,  quarum  prima  est  cutis  a 
pressione  liquoris  amnii,  liberatae  functio  prorsus 
mutata.  In  foetu  enim  cutis,  membranae  muco- 
sae indolem  aemulantis,  ex  consensu  omnium  phy- 
siologorum,  fere  sola  functio,  absorbtio  est;  siqui- 
dem veri  non  absimile  est,  nutritionern  ipsam  foe- 
tus, magna  ex  parte  per  cutem,  aut  saltem  per 
organa  quaedam  cutis  parteni  facientia,  mamillas 

scilicet,  perfici.  *)  Post  partum  antem,  ista  cutis 
functio  si  non  plane  abolitur,  quod  plures  volue- 
runt, * 2 3)  tamen  multo  minoris  momenti  est  quam 
reliquae  ejus  functiones,  excretoria  scilicet,  et 
sensitiva;  ita  ut  non  injuste  dici  posse  videatur 
cutis  functionem  sub  ipso  partu  inverti,  quoniam 
in  foetu  cutis  neque  quidquam  secernere,  si  ver- 
nieem  caseosam  excipias,  cujus  origo  in  dubium 
adhuc  revocatur,  neque  quidquam  sentire  videtur, 
etsi  facultate  sentiendi  fortasse  non  plane  careat. 

Tertia  summi  momenti  mutatio,  quaeillico  post 
partum  efficitur,  hepatis  est,  et  canalis  alimentarii. 
Hepar  enim,  in  embryonis  primis  temporibus  for- 
matum, mole  multo  majus  quam  in  adulto,  tan- 
quem  praecipuum  circulationis  organon  totam 
sanguinis  copiam,  per  venam  umbilicalem  foetui 
advectam,  excipiens,  ita  ut  non  nisi  post  transi- 
tum per  hepar,  ad  cor  sanguis  perveniat:  praeter 
bilis  secretionem  aliam  functionem  in  foetu  cer- 
tissime habet,  ad  haematopoesin  fortasse  perti- 
nentem , de  cujus  natura  variae  quidem  dantur 
opiniones,  certi  vero  nihil  constat  3).  Post  par- 
tum, sanguinis  circulo  immutato,  incipiente  respi- 

1)  Vid.  I.  C.  H.  Meyer  Grundrifs  der  Physiologie 
des  menschlichen  Korpers  p.  550. 

2)  Meyer  1.  c. 

3)  Henhe  uber  die  EntwicMungen  und  Entwicklungs - 
krankheiten  des  menschlichen  Organismus . p.  33.  ss. 


ratione,  et  abscisso  funiculo  umbilicali,  desinit 
iste  sanguinis  per  hepar  transitus,  et  cum  eo 
functio  illa  conjecturalis.  Sanguinis  copia,  non 
solum  in  hepate,  sed  in  toto  abdomine  imminui- 
tur, et  inchoat  bilis  secretio,  quae  in  foetu  fere 
nulla  fuerat,  inchoat  etiam  digestio,  post  primam 
lactis  assumptionem,  et  assimiiatio  alimenti  in  ca- 
nali alimentario. 

His  ergo  evolutionibus,  vel  sub  ipso  partn, 
vel  statim  post  partum,  repente  peractis,  foetus  su- 
bito in  hominem  transit.  Omnes,  quae  per  to- 
tum reliquum  vitae  spatium  mutationes  percur- 
rendae supersunt,  multo  tardiores,  atque  minus 
turbulentae  fiunt,  adeo  ut  singularum  vel  initium 
vel  finis  accurate  demonstrari  vix  possit.  Quot 
et  quibusnam  repentinae  illae  et  rapidae  evolu- 
tiones morbis  ansam  praebeant,  infra  .videbimus. 

Reliquae  aetatis  lactentium  evolutiones  in 
genere  sunt  ejusmodi,  ut  infans  ad  perfecti  orga- 
nismi naturam , propius  sensim  accedat,  non  so- 
lum pondus  et  moles  corporis  in  dies  augeatur, 

\ 

sed  etiam  vires  vitales  magis  evolvantur,  singula 
organa  efformentur,  eorumque  dynamicae  et  so- 
maticae relationes  ita  comparentur  ut  sequentibus 
aetatibus  similes  reddantur,  totus  denique  orga- 
nismus plus  roboris  in  dies  capiat,  et  rerum  ex- 
ternarum actioni  magis  magfsque  resistat. 

Quod  primum  ad  modum  attinet,  quo  vires 

vitales  sese  manifestant,  in  vegetatione  illae  multo 
magis  quam  in  motibus  vel  sensibilitatis  functionibus 
consumuntur.  Infans  in  hac  tenera  aetate  maxi- 
mam vitae  partem  in  somno  degens,  motibus, 
voluntariis  et  sensationibus  eo  magis  caret,  quo 
propior  partui  est,  et  plantae  adhuc  similis,  ve- 
ram animalem  naturam  non  nisi  sequentibus  an- 
nis nanciscitur.  Praevalet  autem,  ut  virium  in- 
crementum, ita  materiae  quoque  augmentum  prae 
consumptione,  praevalet  ingestio  prae  egestione, 
assimilatio  prae  excretione. 

Si  ad  singula  organa,  et  systemata  organica 
quae  dicunt,  eorurnque  functiones  attendimus,  fu- 
gere nos  non  potest,  systema  nervosum  cum  ce- 
rebro, quod  in  foetu  pro  ratione  reliqui  corporis 
permagnum  sed  mollioris  consistendae  est,  ut  in 
tota  infantia,  ita  praesertim  in  hac  lactendum  ae- 
tate eximiam  retinere  praevalentiam,  etsi  minus 
quam  alia  organa  increscat.  Substantia  medulla- 
ris non  solum  mollitiem  illam  sensim  deponit  x) 
sed  etiam  cum  substantia  corticali  et  neurilemma- 
te  comparata,  volumine  augetur 1  2).  Propriae  sys- 
tematis nervorum  functiones,  sensationes  et  mo- 
tus voluntarii,  tum  per  rerum  externarum  con- 


1)  Bichat  cillgemcine  Anatomie , iibers.  von  Pfajj. 
Vol.  I.  p.  2&l. 

2)  Lucae  Grundrifs  der  Entwichlungsgeschichce  des 
menschlichen  Kdrpcrs.  §.  go. 


tactum,  tum  fortasse  per  sanguinis  arteriosi  com- 
mercium excitantur  quidem,  sed  per  totam  hanc 
aetatem  admodum  debiles  atque  imperfectae  ma- 
nent. Infans  enim  non  soJum  functionibus  men- 
talibus fere  omnibus  caret,  sed  etiam  motibus  vo- 
luntariis debilissimis  et  imperfectissimis  pollet; 
neque  sensus,  nisi  tarde  et  paullatim  evoluntur. 
Inter  quos  primus  est  sensus  proprie  dictus,  alter 
visus,  quos  reliqui  tres  sequuntur.  Ceterum  ejus 
nervorum  partis,  quam  systema  gangliosum  di- 
cunt, prae  systematis  cerebralis  praevalere  evoiu- 
tionem  tam  somaticam,  quam  dynamicam:  etsi 
cultro  anatomico  non  facile  demonstrari  possit,  ta- 
men ex  insigni  vegetationis, eique  inservientium  or- 
ganorum progressibus,  non  sine  fundamento  con- 
cluditur, siquidem  organorum  digestivorum  et  sys- 
tematis gangliosi  evolutio  pari  passu  incedere  vi- 
detur. 

Majoris  momenti  sunt  evolutiones  quas  va- 
sorum systema  in  hac  aetate  patitur,  quarumque 
pars,  quae  fit  sub  ipso  partu,  jam  supra  indicata 
est.  Incipit  enim  nunc  primum  circulus  sangui- 
nis quem  minorem  vocant,  qui,  quamvis  in  foetu 
non  plane  desit,  tamen  valde  imperfectus  dici  de- 
bet J);  incipit  commercium  sanguinis  cum  aere 
atmosphaerico  in  pulmonibus,  et  cum  illo  discri- 
men 


T)  Vid.  Bichat  alig.  Anat.  Bd.  J.  p.  m. 

roen  inter  sanguinem  arteriosum  atque  venosum. 
Quod  tamen  discrimen,  inprimis  sub  hujus  aetatis 
initio  non  tanti  est  momenti,  quanti  in  prove- 
ctioribus  annis,  quoniam  viae,  quibus  in  foetu  cor 
dextrum  cuin  sinistro  communicabat,  canalis  nempe 
arteriosus,  et  foramen  ovale ; non  nisi  lente  et 
post  aliquot  menses  clauduntur,  et  respiratio  ip- 
sa, si  chemicarn  ejus  partem  respicis,  minus  per- 
fecta est  *).  Systema  sanguinis  arteriosi,  in  genere 
prae  venoso  systemate  praevalens,  secus  ac  ner- 
vi, inaequalem  in  modum  expanditur,  ita  quidem 
ut  eae  arteriae  magis  amplificentur,  quae  partes 
jam  perfectius  conformatas,  vel  nobiliores  adeunt. 
Exempla  dant  arteriae  cerebri , quae  cum  faciei 
vasis  collatae  valde  capaces  apparent,  arte- 
riae thymicae,  suprarenales,  ut  in  foetu,  sic  ia 
lactentibus  multo  majores  quam  in  sequentibus 
vitae  stadiis,  et  rursus  arteriae  pelvim  partesque 
genitales  adeuntes,  quae  angustiores  et  minus  evo- 
lutae deprehenduntur.  2)  Arteriae  in  hoc  primo 
vitae  stadio,  molliores,  debiliores,  sanguini  afflu- 
enti minorem  opponunt  resistentiam,  unde  for- 
tasse vasa  capillaria  inprimis  partium  externarum 
sanguine  magis  repleta  reperiuntur.  Cor  ipsum, 


1)  Lucae  lib.  c.  §.  89- 

Bichat  1.  c.  Vol.  II.  p.  117.  ss. 

2)  Bichat  1,  c.  tom.  II,  p.  112, 

jam  in  foeta  omnibus  fere  numeris  absolu- 
tum et  praemagnum,  eandem  relativam  magni- 
tudinem etiam  in  lactente  infante  retinet,  et 
praeter  abolitionem  foraminis  ovalis  nullam 
fere  subit  mutationem.  Contractiones  ejus,  fre- 

quentiores  quam  in  sequentibus  vitae  stadiis,  paullo 
- » , 
rariores  autem  quam  in  foetu1),  sanguinem  cele- 
rius per  totum  corpus  propellunt,  ita  ut  totus 
sanguinis  circulus  rapidior  fiat,  quam  in  omni 
alia  aetate,  et  pulsus  in  primo  anno  centum  et 
quadraginta,  ad  centum  et  viginti  quatuor  in  se- 
xagesima numerari  soleant. 

Pulmones  post  primam  respirationem  aere 
dilatati,  magis  magisque  expanduntur  quidem,  ni- 
hilominus propria  eorum  functio  minus  perfecta 
in  lactentibus  est,  quam  in  posterioribus  aetatibus, 
et  infans  in  hoc  vitae  stadio  sanguine  oxydato 
minus  indigere  videtur  2).  Quo  magis  pulmones 
eorumque  functiones  evolvuntur,  eo  magis  aliud 
. quoddam  thoracis  organon  involvitur  atque  de- 
crescit; glandulam  thymus  dicimus  de  cujus  na- 
tura et  usu  quum  certi  nihil  adhuc  constet,  variis 
scriptorum  sonjecturis  hic  supersedemus. 


*)  Circae  1.  c.  — - 

2j  Nasse  uber  den  Einjlufs dea  hellrothes  Blut  auf 
dic  EntwicJielung  und  dic  Verrichtunge»  des  nitnsc/di- 
chen  Korpcrs  Jiat.  Reils  Archiv  fur  die  Phy  sioloeie 

Bd.  X.  p.  21 6. 

Systema  denique  musculorum  inter  omnia  or- 
gana ad  irritabilitatem  pertinentia  miniine  perfec- 
tum deprehendimus,  inprimis  si  ad  voluntarios 
musculos,  respicimus.  Magis  enim  illi  musculi 
formati  sunt  qui  motibus  involuntariis  vel  ipsi  re- 
productioni  inserviunt,  inter  quos  primum  nume- 
randum est  cor,  deinde  tunicae  musculares  cana- 
lis alimentarii,  et  vesicae  urinariae.  Reliqui  mus- 
culi, structuram  quidem  et  formam  eandem  ha- 
bent, quam  in  homine  adulto,  sed  multo  molli- 
ores, teneriores,  succulentiores  sunt,  facile  irrita- 
biles, sed  energia  carentes1).  Telae  cellulosae 
pleniores,  coloris  minus  fusci  et  potius  rosei,  at- 
que sanguine  minus  referti,  majorem  gelatinae, 
i minorem  fibrinae  partem  continent,  unde  tardi- 
ore putredine  post  mortem  corrumpuntur  2). 

Omnium  organorum  facile  imperfectissima  in 
foetu  ossa  sunt,  quo  fit,  ut  maximas  in  eo  do 
quo  nunc  -agimus  vitae  stadio  mutationes  sube- 
ant; siquidem  sub  partus  tempore  plus  minus  car- 
! tilaginea,  in  pueritia  paullatim  ossescunt,  donec 
port  pubertatem  tandem,  neque  ante  incrementum 
totius  corporis  absolutum,  ad  perfectum  statum 
perveniant.  Historiam  ossificationis  enarrare  hu- 

1:.o  fj'.'  e"  m vs  ‘ ,r'..  . >•  • 

T)  Boer  Versuch  einer  Darstellung  des  kindlichen  Or 
ganismus  §.  30. 

2)  Bichat  al/g.  Andtomic.  'JTom.  3.  p.  2iS- 

jus  loci  non  est;  sufficiat  monuisse,  ossium  non 
solum  compositionem  chemicam,  et  anatomicam 
structuram,  sed  etiam  singulorum  mutuas  propor- 
tiones, ab  adultorum  admodum  differre. 

Caput  e.  gr.  multo  majus  est  reliqui  corpo- 
ris ratione,  quam  in  sequentibus  vitae  stadiis,  in- 
primis  cranii  cavitas,  ob  cerebri  magnitudinem,  spa- 
tiosior. Extremitates  rursus  eo  breviores  sunt  quo 
junior  est  infans,  neque,  nisi  post  pubertatis  tem- 
pus, justam  proportionem  consequuntur.  Singula 
capitis  ossa  pluribus  partibus  componuntur,  per 
cartilagines  tantum  junctis,  os  frontis  e.  gr.  et 
ternporuin  duas  partes,  os  sphenoideum  atque  eth- 
moidum  tres,  os  occipitis  quatuor  partes  habet; 
ossa  bregmatis  magna  ex  parte  nondum  solida, 
fonticulos  formant,  qui  post  duodecim  ad  quatu- 
ordecim  menses  tandem  clauduntur  suturae  om- 
nes admodum  imperfectae  sunt. 

Faciei  ossa  non  minores  quam  cranii  muta- 
tiones patiuntur,  inter  quas  praecipue  dentium 
formatio  notanda  venit,  quarum  eruptione  finis 
aetatis  lactentium  designatur. 

In  trunco  vertebrae  tribus  partibus,  caitilagine 
junctis  componuntur;  ossa  pelvis  magna  ex  parte 
cartilaginea  sunt,  sternum  e pluribus  partibus  car- 
tilagineis  concrescit,  costae  autem  fere  totae  os- 
seae jam  sunt. 

Brachiorum  et  crurum  ossa,  inedia  in  parte 

solida,  medullam  continent,  neque  epiphyses  cum 
corpore  ossis  jam  concreverunt. 

De  istis  omnibus,  nec  non  de  reliquorum  os- 
sium conditione,  in  hac  tenera  aetate  videatur: 
JDauz  Grundnjs  der  Zerglicderungskuude  des  un* 

t - * • » • ,-it  r* 

gebornen  Kiudes. 

Permanet  compages  ossea  in  statu  nunc  ad- 
umbrato per  totam  lactentium  aetatem,  siquidem, 
versus  finem  tantum  hujus  stadii,  materiae  osseae 
major  copia  generata  in  ossibus  deponitur,  unde 
tota  ossificatio  in  lactente,  pro  valde  imperfecta 
habenda  est. 

Accedimus  tandem  ad  considerationem  orga- 
norum et  functionum  ipsarum  reproductioni  inser- 
vientium, quas  prae  ceteris  longe  praevalere,  jam 
supra  monuimus. 

Organa  digestionis  non  nisi  post  partum  func- 
tiones suas  exercere  incipiunt.  De  viis  enim 
quibus  foetus  nutriatur  quamvis  fere  nihil  adhuc 
constet,  hoc  tamen  pro  certo  haberi  potest:  nu- 
tritionem  per  canalem  intestinalem  vel  nullam  vel 
minimam  esse.  Post  partum  aurem,  sirriulatque 
ad  ubera  materna  sugenda,  et  alimenta  assumenda, 
veluti  impetu  quodam  instinctus,  tenellus  impetri- 
tur, statim  in  eanali  alimentario  assumta  digerun- 
tur. Ouaenam  sit  causa  desiderii  illius,  quod  te- 
nerum infantem  ad  ubera  materna  adigit,  an  for- 
tasse polaris  quaedam  papillae  maternae  et  labio- 


rum  infantis  attractio,  an  simile  quid , hoc  sane 
in  obscuro  latet,  neque  nostrum  est  indagare,  qui 
physiologiam  corporis  infantilis  describere  propo- 
situm non  habemus. 

Quam  infirmae  sint  vires  digestivae  in  hac 
tenerrima  aetate,  et  quam  impares,  omni  alio  ali- 
mento praeter  lac  maternum,  quod  nulla  fere  coc- 
tione indiget, subigendo  : docentnon  solum  frequen- 
tissimi  ex  alimentis  vel  quantitate  vel  qualitate  pravis 
oriundi  morbi,  sed  docent  etiam  masticationis  or-. 
gana,  quae  dentibus  adhuc  carentia,  non  nisi  fluida 
alimenta  assumi  sinunt,  docet  denique  lac  ipsum 
maternum,  quod  initio  tenuissimum,  atque  imbe- 
cilli digestione  aptissimum,  sensim,  tum  quaiitate, 
tum  quantitate  mutatur,  ea  quidem  ratione  quam 
vires  digestivae  sensim  roboratae  ferunt,  et  cor-: 
poris  incrementum  sibi  postulat. 

De  reliquis  functionibus,  quarum  concursu 
reproductio  perficitur  hoc  generaliter  praedicari 
potest:  praevalere,  ut  per  totam  pueritiam,  ita  in: 
primis  in  infante  lactente  ingestionem  prae  eges? 
tione,  nutritionera  prae  destructione  corporis,  quo 
fit,  ut  nullo  alio  vitae  tempore  tam  rapide  pro- 
cedat corporis  incrementum;  praevalere  totam  re? 
productionem  prae  irritabilitatis  et  sensibilitatis 
functionibus,  ita  ut  vires  vitales  in  reproductione 
consumtae,  in  sensibilitatem.  et  irritabilitatem  eo 
minus  convertantur,  quo  infans  partui  proprior 

Quod  ad  singula  digestionis  organa  pertinet, 
ventriculus,  canalisque  intestinalis,  quos  in  foetu 
jam  secundo  mense  formatos  distinguere  licet,  ’) 
in  lactente  infante  eam  praecipue  subeunt  muta- 
tionem, quod,  quae  eos  adeunt  vasa  lactea,  nunc 
proprio  chyli  absoibtionis  munere  fungi  incipiunt; 
ceterum  a conditione  in  sequentibus  vitae  stadiis, 
quoad  texturam  configurationemque,  non  adeo 
discrepant. 

Ilepar,  in  foetu  permagnum,  etiam  post  par- 
tum molem  praegrandem  retinet,  cujus  tamen  pro- 
portio, abrupto  scilicet  sanguinis  circulo  per  ve- 
nam umbilicalem,  magis  magisque  minuitur.  Bi- 
lis in  liac  aetate  analysi  cheinica  quamquam  ad- 
huc caremus,  tamen  suspicari  licet,  qualitatem  ejus 
progressu  aetatis,  pro  ratione  evolutionis  totius 
alimentationis  et  sanguincationis , sensim  immu- 
tari, et  ad  solidiora  alimeuta  concoquenda  aptio- 

# * 
rem  reddi. 

De  liene  ejusque  functionibus,  quum  nihil 
adhuc  inter  medicos  constet,  hic  quoque  uberio- 
rem ejus  descriptionem  praetermittendam  censeo, 
id  tantum  adjiciens,  in  foetu  hoc  viscus  admodum 
parvum  esse,  nec  nisi  post  partum,  et  bilis  secre- 
tionem peractam,  peculiarem  suam  functionem  ex- 
ercere. 


r.)  I.uiae  1.  c,  §.  /j£>. 


His  ergo  praecipue  organis,  nec  non  vasis 
lymphaticis  eorumque  glandulis,  quae  insignem 
in  modum  in  lactente  infante  evolvuntur,  perfi- 
citur assumtorum  assimilatio,  quae  quo  magis  in- 
fans aetate  provehitur,,  eo  validior  evadit. 

De  sanguine  ejusque  erasi,  nec  non  de  dif- 
ferentia non  adeo  essentiali  inter  arteriosum  et 
venosum  sanguinem,  jam  supra  locuti,  de  reliquis 
functionibus,  ad  vegetationem  pertinentibus,  re- 
.sorptione  et  excretione  liaec  tantum  addimus: 

Hesorbtio  quidem,  non  solum  per  vasa  lactea, 
sed  etiam  per  reliqua  vasa  lymphatica  egregie  vi- 
gens, de  tota  vegetatione  et  materiae  perpetua  per- 
mutatione admodum  alacri  testatur,  excretiones 
vero  fere  omnes,  tum,  si  qualitatem  excretorum 
xespicias,  a sequentibus  aetatibus  non  parum  di- 
screpant, tum,  si  quantitatem,  multo  parciores  ap- 
parent, neque  conspicuum  in  modum  evolvuntur, 
quod  inprimis  de  oxygenatis  excretionibus  prae- 
dicare licet.  Cutis  enim,  etsi  multiplici  variis 
cum  organis  consensu  gaudens,  variesque  in  mor- 
bos admodum  prona,  non  nisi  pauca  perspirat,  et 
raro  sudores  exprimit.  Kenes , magni  quidem, 
sed  pluribus  lobulis  sensim  coalescentibus  adhuc 
compositi,  et  cum  renibus  succenturiatis  perma- 
gnis cohaerentes,  parcas  urinas,  et  aliter  quam  in 
adultis  mixtas  secernunt.  Namque  acidum  phos- 
phoricum  non  ante  finem  hujus  aetatis  in  ipsis 

deprehendi , sed  acidum  benzoicum  inesse  tra- 
dunt ‘).  Excretio  pulmonalis  quoque,  minoris  mo 
menti,  ob  imperfactam  adhuc  respirationem  esse 
videtur. 


Post  brevem  hanc  praecipuorum  phaenome-* 
norum  quibus  lactentium  vita  insignis  est,  adum- 
brationem, jam  ad  morborum  considerationem  ac- 
cedimus, ex  evolutionibus  illis,  vel  acceleratis,  vel 
retardatis,  vel  alio  quocunque  modo  turbatis,  pro- 
pullulantium.  In  quo  argumento  neque  ad  fusio- 
rem morborum  descriptionem,  neque  ad  curandi 
methodos  tradendas  descendimus,  satis  ducentes, 
quaenam  affectiones  in  catalogo  morborum  infan- 
tilium recensendae  sint,  quibusque  ex  causis,  bre- 
viter nos  indicasse.  Sicuti  de  foetus  in  utero 
materno  evolutionibus,  propter  rei  obscuritatem, 
accuratiorem  investigationem,  quam  hujus  disser- 
tatiunculae  angusti  fines  non  concedunt,  requiren- 
tis, verba  non  fecimns,  ita  eandem  ob  causam  de 
morbis  quoque,  quibus  foetus  in  utero  est  obno- 
xius, disserere  omittimus,  quamquam  a multis 
scriptoribus  insignem  his  morbis  locum  inter  mor- 
bos infantiles  adscribi  non  ignoramus. 

Attamen  vitiorum  nonnullorum  primae 
formationis  mentionem  nos  facere  oportet,  quae 


3)  Lucae  1.  c.  SS. 

illito  post  partum  tum  curanda  et  sananda,  tum 
dijudicanda  medico  obveniunt. 

Hujusmodi  sunt  non  solum  omnis  generis 
monstrositates,  quae  a nostro  argumento  alienae 
sunt,  sed  etiam  leviora  quaedam  vitia,  naevi,  te- 
Jangiectasiae,  verrucae  aliaque  hujus  indolis;  nec 
non  graviores  a recta  conformatione  aberrationes, 
iraenuii  vitia,  ranula,  labium  leporinum,  atresiae 
ani,  vaginae,  urethrae,  peduin  manuumque  dis- 
torsiones, tumor  mammarum,  scroti,  hydrocele  et 
herniae  congenitae,  encephalocele,  hydrocephalus 
congenitus  et  spina  bifida,  tumores  illi  sanguinei 
cum  ossium  carie  conjuncti  quos  primus  Michae- 

< 

lis  descriptit, *)  etquos  cum  ossium  carie  incedere  nu- 
perrime Howship  negavit.2)  Postremo  varia  cordis 
et  vasorum  majorum  vitia  quibus  arteriosi  cuin  ve- 
noso sanguine  datur  communicatio  et  morbus  iiie 
generatur  quem  coeruleum  dicunt. 

Omnia  ista  vitia  effectus  sunt  vis  formativae, 
vel  inhibitae,  et  retardatae,  vel  alienatae,  maxima 
ex  parte  vero  inhibitae;  ita  quidem  ut  certae  con- 
formationes, quas  foetus,  tanquam  transitorias  per- 


Vid.  Lodcr  Journal  fur  die  Chirurgic  Bd.  II.  St.  /[■ 
Pag • ^57- 

2\  Vid.  -practische  Beobaehtungen  aus  der  TEundavz- 
neihunst  und  Kranhhcitszergliederungskunde  aus  dem 
Englischen  iihcrsctzt  von  I.  E.  F.  Schul.zc.  p.  153. 

currere  debuisset,  nunc  per  totam  vitam  permaner 
aut.  Hanc  non  solum  multarum  monstrositatum. 
sed  etiam  hydrocephali,  herniarum  cerebri,  hydro- 
rhachiae  aliorurnque  plurium  vitiorum  veram  essq 

v t A c 

originem,  Meckei  vix  refutandis  argumentis  evi- 
cit. ')  Ad  quem  igitur  lectorem  remittens,  hisce 
abnormibus  conditionibus  non  amplius  immora- 
turus sum.  - r 

Alias  plures  affectiones,  in  neonatis  frequen- 
ter observandae,  quas  e gr.  Feiler  in  catologum 
morborum  infantilium  recepit,  ex  eorum  numero 
penitus  excludendos  esse  quia  non  ex  evolutioni- 
bus corporis  originem  ducunt,  sed  a vi  prorsus 
externa  jam  supra  diximus.  Volo  sugillationes 
varias,  impressiones  cranii,  fracturas  et  luxationes 
ossium,  elisionem  oculorum  quae  omnes  veri 
morbi  dici  non  merentur.  f . 

..iq  g f 

I 

: - ' 5 ' ) 

Quod  ad  morbos  attinet,  qui  post  partum 
corpora  infantilia  invadunt,  plures  jam  scriptores 
monuerunt,  maximam  eorum  parten,  ut  in  tota 
infantia,  ita  praesertim  primis  vitae  mensibus  ex 
vegitatione  abnormi  originem  ducere  2);  rariores 


T)  Vici.  Pathologische  Anatomie.  Vol.  I. 

ViH.  Hertke  Hnndbuch  znr  Erkenntnifx  und  Hei- 
lung  der  Ki nd erkran kh triten . Vol.  T.  p.  2$. 

esse,  etsi  huic  quoque  aetati  non  alienas,  affectio- 

/ 

nes  ex  sensibili tate  morbosa  provenientes,  omni- 
um rarissimos  morbos  irritabilitatis;  quod  ex  mo- 
do supra  exposito,  quo  vires  vitales  in  vegeta- 
tione consumuntur,  satis  bene  intelligi  posse  vi' 
detur.  :v 

In  recensendis  singulis  hujus  aetatis  morbis, 
prima  occurrit,  asphyxia  et  apoplexia  neonatorum 
quae  vel  illico  post  partum,  vel  sub  partu  ipso 
tenellos  corripit,  et  saepe  vix  in  lucem  editos  truci- 
dat. Multa  in  penitiori  hujus  morbi  cognitione 
adhuc  desiderari,  quamquam  negare  non  possu- 
mus, hoc  tamen  liquet,  eum  a cel.  Henlce  jam  ad 
morbos  ab  evolutione  pendentes  revocatum,  a re- 
spiratione et  circulo  sanguinis  per  pulmones,  ob- 
staculo quocunque  impeditis,  proficisci,  et  ad  pri- 
mam illam  gravissimarnque  pulmonem  et  systema- 
tis vasorum  evolutionem,  quam  supra  exposuimus, 
esse  referendum. 

Secunda,  quam  supra  memoravimus,  evolutio 
statim  post  partum  subeunda,  cutis  est,  tertia  he- 
patis. Utramque  ad  icterum  neonatorum  generan- 
dum concurrere,  nobis  quidem  videtur.  Hypo- 
tliesium  permultarum  ad  naturam  hujus  morbi  utplu- 
limum  levissimi  explicandam  inventarum,  qui  plures 
cognoscere  velit  videat  Henhii  librum  laudatum 


Handbuchy  T ol-  !•  p>  178- 

quarum  nullam  sufficere,  multas  sanae  physio- 
logiae principiis  prorsus  repugnare,  quilibet  facile 
intelligct.  Nos  quoque  tot  laypothesibus,  novam 
certonon  meliorem  non  addituri,  sed  causam  pro- 
ximam hujus  morbi  nos  latere  candide  fassi,  id 
tantum  persuasum  habemus,  magnam  illam  evo- 
lutionem quae  ex  interrupto  per  venam  umbilicalem 
sanguinis  circulo  proficiscitur,  in  ictero  generando 
tanquam  potissimam  causam  esse  accusandam. 

Alium,  licet  longe  diversum  morbum,  et  pe- 
riculo plenum,  ophthalmiarn  scilicet  neonatorum 
ad  hunc  quoque  locum  revoco,  quia  ex  evolui 

tione  oculi  post  partum  videre  incipientis,  propul- 

\ 

lulare  mihi  videtur.  Habeo  enim  hunc  inorbuin 
non  pro  simplici  blepharophthalmia,  sed  pro  inti- 
marum et  nobilissimarum  bulbi  partium,  nempe 
systematis  choroidealis,  affectione,  cujus  secundarius 
tantum  effectus  biennorrhoea  est,  cujus  fons  evo- 
lutio  quam  oculus  a prima  lucis  impressione  sub- 
ire debet,  quomodocunque  turbata. 


3o  v:t}  . ' .••  p 

Inter  morbos  reproductionis,  quibus  post  pri- 
mas septimanas  peractas  lactentes  infantes  corripi 
solent,  facile  primum  locuin  sibi  vindicant  variae 
illae,  ex  hepatis  et  canalis  alimentarii  functioni, 
bus  laesis  oriundae,  affectiones  huic  aetati  cormnu» 
nissimae.  Dividitur  haec  morborum  series,  in 

duos  quasi  ramos,  quorum  in  altero  canalis  intes- 
tinalis, in  altero  cutis  phaenomena  morbosa  ex- 
hibet, quae  tamen  omnia  ex  uno  eodeinque  fonte, 
hepatis  nempe  et  canalis  intestinalis  justa  evolu- 
tione alienata  proficisci  videntur. 

Alteri  huic  ramo  adscribendae  sunt  varia  di- 
gestionis vitia,  quorum  primum  quasi  gradum  te- 
net magna  succi  gastrici  ad  acidam  corruptionem 
pronilas,  quam  a functione  hepatis  laesa  bilisque 
minus  perfecta  mixtione  pendere,  multi  physiologi 
argumentis  sane  non  absurdis  defenderunt.  Ex- 
cipiunt hanc  succorum  digestivorum  corruptionem 
vomicus,  flatus,  dolores  colici,  diarrhoea  , qua  faeces 
illae  ovis  concisis  similes  et  saepe  verum  acidum  re- 
dolentes atque  anum  arrodentes  excernuntur ; ge- 
nerantur aphthae,  interni  exanthematis  species, 
chylus  ipse  depravatur,  afficiuntur  vasa  lactea  et 
-glandulae  mesentericae,  et  sequitur  tandem  atro- 
phia infantum,  cui  postremo  accedentes  convulsio- 

♦ 

nes,  miserae  vitae  finem  imponunt  x). 

Altera  morborum  series  varias  illas  et  fre- 
quentissimas  cutis  affectiones , ab  intertrigine  et 
-eruptionibus  cutaneis  periculo  prosus  carentibus, 
ad  lethalem  telae  cellulosae  indurationem,  com- 

■ . - . 

> 1 » -i  i • t . 

I)  Vid.  Autenrieth  et  John.  Diss.  sistens  observationes 

'quasdam  pliysiologico-palhologicas  quae  neonatorum  morbos 

frequentiores  spectant.  Tubing.  1799« 

plectiiur.  Pertinent  huc  primo  intertrigo,  quae 
non  serwper  a sola  immunditie  et  urinis  cutem 
irritantibus  gignitur,  sed  saepe  pro  critica  evacua- 
tione habenda  est;  pertinent  variae  impetigines, 
quales  sunt,  elllorescentiae  illae  benignae  quae 
totius  in  lactentibus  conspiciuntur,  crusta  lactea, 
serpiginosa,  favus,  achores,  ipsa  tinea,  non  mimis 
erysipelas  neonatorum  et  incluratio  telae  cellulosae. 

Omnes  isti  morbi,  post  praegressa  digestio- 
nis vitia  oriri  soliti,  vel  ab  iis  excepti,  vix  non 
semper  criticas  evacuatiunes  sistunt,  quibus,  quae 
a normali  conditione  aberrantia  producta  fuerunt, 
eliminantur. 

Ouod  ad  erysipelas  neonatorum  in  specie  Ob- 
tinet, hepatis  vitia  ad  ipsum  generandum  potissi- 
mum concurrere,  non  sine  magna  verisimilitudi- 
nis specie  multi  scriptores  contenderunt,  *)  in  quo- 
rum sententiam  nos  quoque  facile  descendimus. 

Sub  telae  cellulosae  indurationis  nomine,  non 
solum  variae  affectiones  inter  se  prorsus  diversae 
adhdc  describuntur  sed  etiam  de  natura  ejlis  tot, 
tamque  variae  ab  auctoribus  proferuntur  hypo- 
theses,  ut  non  errasse  nos  opinemur,  totam  hujiis 
morbi  pathogeninm  nos  plane  latere  cbnfitentes. 
Non  solum  enim  Gallorum  atque  Anglorum  di- 

-9  SI  S 

Vicb  JJcnhe,  Handbuch  zur  Erkenntnijs  der  Krn+ 
derhrankheiten . Vol.  /.  p.  i<35’ 

scriptiones  inter  se  discrepant,  Sed  etiam  affectio- 
nes spasmodicae,  vel  aliae  non  telae  cellulosae, 
sed  musculorum,  sub  nomine  illo  interdum  de- 
pinguntur, cujusmodi  Jbodemanni  observatio  esse 
videtur  ' ).  An  ex  fonte  syphilitico  morbus  propul- 
lulet,  quod  Goelis  et  Feiler  voluerunt,  repetita  ex- 
perientia docebit.  Nobis  in  tanta  obscuritate  suf- 
ficiat, morbo  locum  suum  inter  veros  infantiles 
morbos  vindicasse. 

Jam  ad  aliud  morborum  genus  considerandum 
accedimus,  nempe  ad  eos,  qui  a sensibilitate  laesa 
proficiscunturur.  Cerebrum  et  nervos,  tum  volu- 
mine majori,  tum  insigni  receptivitate,  in  lactente 
infante  excellere,  supra  demonstravimus,  ex  qui- 
bus magnam  hujus  aetatis  in  spasmodicas  affectio- 
nes motusque  nervorum  inordinatos  pronitateni 
jam  a priori  suspicari  licet,  quam  etiam  omnes 
i de  infantium  aegritudinibus  scriptores  notaverunt. 
Non  solum  enim  pluribus  convulsionum  et  spas- 
morum speciebus  lactentes  obnoxii  sunt;  sed  etiam 
aliis  quibuscunque  morbis,  tam  acutis  quam  diu- 
turnis, convulsiones  facillime  superveniunt,  ita  ut 
sextam,  immo  in  calidis  terrae  regionibus  tertiam 
neonatorum  partem  convulsionibus  perire  sit  com- 
putatum. * 1 2) 

Prae- 

. * i ’ T\\  . * « I 

1)  Vid.  Hufeland  Journal  )8io.  Oct.  p.  57. 

2)  Vid.  John  System  der  JLinderkrankhcitcn.  p.  163 

Praecipuae  spasmorum  formae  in  lactentibus 
sunt!  trismus,  tetanus,  spasmus' cynicus,  eclampsia, 
convulsiones  vagae,  oculorum  torsiones,  stridor 
dentium;  quas  omnes,  rarius  primarias  et  idio- 
pathicas, frequentissime  secundarias  et  deutero- 
pathicas,  vel  a vitiis  organorum  digestioni  inser- 
vientium, vel  a sanguinis  ad  cerebrum  congestio- 
ne pendere,  in  earum  curatione  nunquam  prae- 
tervidendum  est. 

Irritabilitatis  morbi,  juvenrutem  potius  aman- 
tes, in  lactentibus  rarius  occurrere  solent,  propter 
irritabilitatem  minus  evolutam.  Febres  sane  et 
inflammationes,  quas  huc  referre  placet,  rarius 
hanc  aetatem  quam  sequentes  invadere,  quotidiana 
experientia  docet.  Quod  ad  inflammationes  atti- 
net, cel.  Henkio  assentiendurn  esse  nobis  quidem 
videtur,  l)  qui  differentiam  essentialem  statuens 
inter  irritationem  localem  vasorum  et  veram  in- 
flammationem, primam  saepissime,  alteram  raris- 
sime vel  plane  non  in  lartentibus  observari  cen- 
set. Quod  nemo  sane  mirabitur,  qui  evolutionem 
quarncunque,  immo  nutritionem  cujusvis  organi, 
non  nisi  irritationis  vasorum,  sive  congestionis 
activae  beneficio  fieri  posse  reputaverit,  simulque 
quam  rara  sint  in  hac  tenera  aetate  exempla  sup- 


i)  Vid.  llandbucli  zur  Erkenntnifs  der  Kinderbranh - 
heiten , Vol.  a.  p.  z. 

purationis  vel  gangraenae,  in  quas  genuina  inflam- 
matio, nisi  resoluta  fuerit,  abire  solet,  meminerit. 
Attamen  istae  quoque  vasorum  irritationes,  minus 
primis  vitae  mensibus,  quam  infantiae  proprie 
dictae  communes  esse,  observatione  facile  edoce- 
mur; siquidem  omnes  illi  morbi  qui  ex  vasorum 
locali  irritatione  proveniunt,  quales  sunt  hydro- 
cephalus  acutus,  angina  membranacea,  aliique 
piures,  magis  ad  secundum  quam  ad  primum  vi- 
tae stadium  pertinent.  *) 


D e i n f a n t i a. 

Secundum  pueritiae  stadium,  sive  infantia 
proprie  dicta,  a prima  usque  ad  secundam  denti- 
tionem protractum,  temporis  spatium  longe  majus 
quam  primum,  nempe  sex  vel  septem  annorum 
complectitur.  Designatur  initium  hujus  stadii  tum 
alirnentatione  perfectiore,  et  ad  alimenta’ quaelibet, 
neque  in  corpore  materno  praeparata  concoquenda 
aptiore,  tum  loquela  et  mentis  facultatibus  nunc 
primum  sese  manifestantibus.  Organismus  in  hac 
aetate,  ad  veram  animalem  naturam  sensim,  sed 
lentius  maturescit;  praevalet  adhuc  vis  formativa, 
seu  vegetativa  sed  irritabilitate,  et  mentis  faculta- 
tibus, nova  quasi  vitae  manifestatione,  eo  magis 


?)  Vid.  Jahns  Ivinderkrankheiten  p.  21 6. 

temperatur,  quo  magis  ad  finem  haec  periodus 
tendit.  Transitus  a 'primo  stadio  in  secundum 
lentior  quam  foetus  in  infantem,  eruptione  pri- 
morum dentium  notatur. 

Dentitio,  quae  tot  pathologorum  rixis  an- 
sam praebuit,  ex  recentiorum  unanimi  consensu, 
nihil  aliud  est,  quam  pars  magnae  illius  evolutio- 
nis, quam  totus  organismus,  nunc  demum  a ma- 
tre penitus  separatus,  per  alimentationem  confir- 
matam circa  primi  aetatis  anni  finem  experitur. 
Pars  quidem  est,  sed  gravissima  pars,  quae  ma- 
gnam virium  vitalium  contentionem  requirit,  ne- 
que sine  insignibus  plurium  organorum  perturba- 
tionibus perficitur. 

Etenim  infans  post  octo  vel  novem  menses, 
saepe  paulo  citius,  facultatem  nanciscitur,  alia 
quoque  praeter  lac  maternum  alimenta,  et  quae 
majorem  poscunt  concoctionem,  assumendi  et  as- 
similandi.  Organa  digestionis  insignem  in  mo- 
dum evolvuntur,  ventriculus,  hucusque  rotundior, 
jam  oblongam  magis  figuram  adipiscitur,  intestina 
crassa  et  tenuia  amplificantur,  motus  peristalticus 
regularior,  fortasse  lentior  fit,  succus  gastricus  et 
reliqui  intestinales  validiores  ad  digestionem  red- 
duntur, cystis  fellea  volumine,  bilis  quantitate  au- 
getur, quhditate  alteratur,  nec  non  pancreas  et  lien, 
inagnae  hujus  evolutionis  participes  fiunt.  ’) 


*)  Vid.  Lucae,  1.  c. 

Sicuti  Ista  quae  nunc  dicta  sunt,  ita  mastica- 
tionis quoque  organa  evolvuntur,  quorum  prae- 
cipua dentes  sunt,  qui,  sub  initio  hujus  stadii,  certo 
quodam  ordine,  certisque  cum  phaenomenis,  quae 
prolixius  enumerare  hujus  loci  non  est,  erumpen- 
tes, de  ossificatione  validiori  testantur*  Eodem 
circiter  tempore,  mentis  facultatibus  sese  manife- 
stantibus cerebrum  quoque  insignem  subit  evolu- 
tionem; proportiones  tum  cerebri  ad  nervos,  tum 
substantiae  corticalis  ad  medullarem  mutantur, 
sanguinis  per  respirationem  perfectiorem  magis 
oxyclati  affluxus  ad  caput  augetur,  consistentia  ipsa 
medullae  in  solidiorem  mutatur,  dynamicae  cere- 
bri, tam  ad  reliquas  systematis  nervorum  partes, 
quam  ad  alia  organa  relationes  magis  magisque 
firmantur.  Omnes  istae  evolutiones,  circa  denti- 
tionis tempus  non  sine  magno  impetu  totius- 
que  organismi  contentione  insigni,  incipientes  et 
japide  progressae,  per  totam  deinde  aetatem  in- 
fantilem, licet  segnius,  continuantur. 

Quanto  igitur  errore  teneantur  ii,  qui  omni- 
um jam  adumbratorum  phaenomenorum  cau- 
sam in  sola  dentium  eruptione  quaesiverunt,  ex 
istis  quae  nunc  dicta  sunt  facile  intelligitur,  quum 
omnia  illa.  Morbosa  symptomata,  congestio- 
nes ad  caput,  salivatio,  diarrhoea,  spasmi,  et 
quae  reliqua  sunt,  pro  effectibus  evolutionis 
totius  organismi,  inprimis  autem  organorum  ad 

digestionem  pertinentium,  haberi  debeant.  Ergo 
quid  de  dentitione  ut  morbo  sentiendum  sit, 
abunde  patet,  quid  de  dentione  morbosa  infra 
videbimus. 

De  assimilatione , seu  coctione  alimentorum 
in  viis  secundis,  neque  culter  anatomicus,  neque 
directa  experimenta  certi  quidquam  adhuc  do- 
cuerunt. Sed  hanc  quoque  insignem  in  modum 
et  roborari  et  immutari,  conjectare  licet  ex  varie- 
tati majori  alimentorum  assumtorurn’,  e qui- 
bus omnibus  una  eademque  lympha  praepara- 

i 

tur,  nec  non  ex  inflammationibus  chronicis,  tu- 

\ 

moribus,  aliisque  morbis  quibus  toties  in  hac 
aetate  glandulae  lymphaticae  afficiuntur.  Lucae 
quidem  *)  chylum  per  vasa  lactea  ad  ductum  tho- 
racicum deportatum,  azoti  proportione  aucta,  ani- 
malem naturam  magis  magisque  nancisci  affirmat. 
Sed  potius  conjecisse  id  ex  supra  allatis  argu- 
mentis, quam  ex  analysi  chemica  chyli  edoctus 
fuisse  videtur. 

De  sanguificatione  perfectiore  non  solum 
lymphae  qualitates  mutatae,  sed  etiam  respiratio 
validior,  et  magis  conspicua  venosum  inter  et 
arteriosum  sanguinem  differentia  testantur.  Ex 
quo  magis  elaborato  et  oxydato  sanguine,  singula 
organa  proprio  suo  modo  nutrita,  in  anatomicis, 

T)  1.  c.  §.  9.5. 

chemicls,  dynamic-is  relationibus  ita  mutantur,  ut 
omnia  solidiora,  firmiora  reddantur,  et  iluidorum 
ad  solida  proportio  minuatur. 

Ut  pauca  tantum  e multis  afferantur,  musculi 
exempli  gratia  solidiorem  structuram,  colorem 
magis  fuscum,  majorem  cruoris  et  fibrinae  pro- 
portionem nanciscuntur,  auota  simul  et  roborata 
energia;  in  ossibus  calcaria  phosphorica  augetur, 
gelatina  minuitur,  medulla  nunc  tandem  deponi- 
tur; partes  permultae  adhuc  cartilagineae  osses- 
cunt;  capilli  antea  parcissimi  et  tenues  nunc  lae- 
tius crescere  incipiunt;  tela  cellulosa,  quamvis 
valde  succulenta  adhuc,  tarnen  solidiorem  structu- 
ram jam  habet.  Totius  corporis  volumen  in  dies 
, augetur,  sed  minus  rapide  quam  primis  vitae  tem- 
poribus, eo  lentius  quo  magis  aetas  progreditur. 

Sicuti  nutritio,  ita  secretiones  quoque  et  ex- 
cretiones  qualitate  alteratae , quantitate  auctae, 
aliam  induunt  indolem,  de  qua  qui  uberiora  le- 
gere cupiat  videat  Lucae  librum  citatum  §.  gS  et 
101.  in  quo  tamen  multa  hypothetica,  neque  sa- 
tis demonstrata  proferuntur.  x\n  enim  magis 
comburantur  excreta,  quod  voluit  Lucae  *)  mihi 
quidem  non  satis  liquet,  neque  certis  experimen- 
tis extra  dubium  positum  est;  aliam  vero  eorum 
compositionem  quam  in  primis  vitae  mensibus 


*)  1.  c.  §.  101. 

esse  debere  jam  ex  qualitatibus  externis  mutatis 
abunde  patet;  verbi  causa  ex  foeculentis  magis 
foeditisque  excrementis  alvinis,  ex  urina  satura- 
tiore et  salibus  phosphoricis  uricisque  abundante, 
ex  bile  profundius  tincta,  sudore  copiosiore,  capil- 
lorum colore  mutato,  pluribusque  aliis.  Quod  ad 
organa  ipsa  secernentia  attinet  de  canalis  alimen- 
taris,  eique  annexorum  organorum  evolutionibus 
jam  supra  sermo  fuit.  Renum  lobuli  in  hac  ae- 
tate concrescunt,  cutis  solidiorum  texturam  habet, 
pulmones  firmantur  et  expanduntur. 

Ingestio  quamvis  prae  egestione  adhuc  prae- 
valeat, tamen  resorptionem  quoque  insignem  in 
modum  evolvi,  organa  quaedam,  quales  sunt  re- 
nes succenturiati  glandulaque  thymus,  ostendunt, 
quae  sub  isto  vitae  statu  superflua  fere  tota  re- 
sorbentur atque  evanescunt. 

Irritabilitas,  quam  in  lactente  imbecillimam, 
ct  vegetationi  nec  non  sensibil irati  subjectam  de- 
prehendimus, etiam  in  hac  infantili  aetate,  quam- 
vis ejus  quoque  et  organorum  ad  ipsam  pertinen. 
tium  evolutio  non  parum  procedat,  tamen  a se- 
quentium annorum  energia  procul  abest. 

Quod  enim  primo  ad  circulum  sanguinis  et 
systema  vasorum  sanguiferorum  pertinet,  differen- 
tia inter  arteriosum  et  venosum  sanguinem  nunc 
tandem  magis  conspicua  observatui',  de  qua  jam 
supra  fuit  sermo.  Comitatur  autem  hanc  sangui- 

nis  differentiam,  vasorum  ipsorum  evolutio , qua 
arteriarum  solidiorum  et  rigidiorum,  et  teneriorum 
venarum  discrimen  sistitur.  Simul,  quo  magis 
organum  quodlibet  volumine  increscit,  eo  inagis 
vasa  quoque  sanguifera  ipsum  adeuntia  dilatan- 
tur et  amplificantur,  quod  e,  gr.  in  musculis,  ex- 
tremitatum praesertim,  in  cerebro  pulmonibusque 
observatur.  Energia  systematis  arteriosi  aucta 
pulsuum  numerus  minuitur  quorum  ratio,  auc- 
tore Blumenbach,  in  infantibus  haec  est:  In  neo- 
nato infante  centum  et  quadraginta  pulsus  in  se- 
xagesima numerantur,  post  primum  annum  cen- 
tum  et  viginti  quatuor,  post  secundum  centum  et 
decem,  post  tertium  nonaginta  sex,  sub  finem  ae- 
tatis infantilis  octoginta  sex  *_). 

Cum  hac  systematis  vasorum  evolutione  vis 
ac  potestas  in  reliqua  systemata  reagendi  quo- 
tidie quidem,  sed  lente  augetur,  quod  morborum 
febrilium  huic  aetati  communium  frequentia  testatur. 

Musculorum,  eorum  inprimis  qui  voluntati 
subjecti  sunt,  evolutionem,  non  solum  sanguinis 
arteriosi  major  aflluxus,  non  solum  firmior  textu- 

■*  l- , 

ra  colorque  profundius  ruber  indicant,  verum 
etiam  contractionum  atque  expansionum,  volun- 
tati magis  magisque  obedientium , constantia  et 
energia,  et  rectior  successio,  quibus  fit,  ut  et  cor- 
poris pondus  sustinere  inuruli  valeant,  et  infans 
....  ..  ■ - — 1 — — ■ « ■ ■■  ■■■■—-  - 

J)  Viti.  BJumenl  ach  instif.  physiolog.  §.  1] 


41 


pedibus  insistendi  et  progrediendi  facultatem  jam 
sub  initio  hujus  aetatis  nanciscatur,  manuum  in- 
numeris in  usibus  confirmetur,  et  corpus  agitandi 
perpetuo  fere  desiderio  ardeat. 

Singularum  quas  ossa  in  infantia  subeunt  mu- 
tationum descriptioni  supersedemus,  id  tantam 
monentes,  partium  adhuc  cartilaginearum  ossifica- 
tionem sensim  procedere,  eum  in  modum  ut  sin- 
gulorum ossium  proportiones  magis  magisque  si- 
miles reddantur  iis  proportionibus,  quas  corpus 
adultum  habere  solet. 

Respirationis  organa  non  minorem  quam  sy- 
stema vasculare  patiuntur  evolutionem,  per  tho- 
racem amplificatum,  laryngis  et  tracheae  confor- 
mationem perfectam,  atque  incipientem  loquelam, 
per  narium  et  quae  iis  annexae  sunt  cavitates, 
scilicet  antrum  Highmori,  sinus  frontales  et  sphe- 
noidales, cellulas  ethmoidales,  dilatatas.  Ouibus 
omnibus,  nec  non  motu  thoracis  regulariori  et  vo- 
luntatis imperio  magis  subjecto  fit,  ut  respiratio- 
nis tum  mechanica,  tum  chemica  actio  rectius  pro- 
cedat, 'unde  cantandi  facultas,  et  variae  illae  re- 
spirationis modificationes,  quales  sunt  risus,  fletus, 
sternutatio,  sed  etiam  frequentissirni  pectoris  morbi 
oriuntur,  de  quibus  infra  erit  sermo. 

Accedimus  tandem  ad  sensibilitatis  phaeno- 
mena, et  systematis  nervorum  mutationes,  de  qui- 
bus jam  sub  dentitionis  narratione  aliquam  men- 

tionem  injecimus.  Monuimus  enim  cerebri  volu- 
men tam  absolutum,  quam  relativum  aci  nervos 
augeri,  consistentiarn  solidescere,  medullae  pro- 
portionem ad  substantiam  corticalem  increscere. 
Omnes  istae  evolutiones,  dentitionis  tempore  non 
sine  impetu  quodam  incipientes,  per  totam  infan- 
tiam lentius  et  modo  magis  insensibili  continuan- 
tur, unde  cerebri  in  reliquas  systematis  nervei  pro- 
vincias imperium  magis  in  dies  confirmatur,  et 
tum  gangliorum  tum  spinale  systema  cerebrali 
magis  subjiciuntur,  et  eam  ad  cerebrum  relationem 
sensim  adipiscuntur  quam  totam  per  vitam  reti- 
nebunt. 

Non  minus  quam  dicta  phaenomena  de  cere- 
bri somatica  et  dynamica  evolutione  testantur 
mentis  facultates  et  quae  eas  comitatur  loquela, 
non  ita  multo  post  dentitionem  sese  manifestan- 
tes, totamque  per  infantiam  magis  magisque  ex- 
cultae, quarum  primae  et  omnium  validissimae 
percipiendi  facultas  atque  memoria  esse  videntur. 
Ouod  denique  ad  sensuum  organa  eorumque 
evolutiones  pertinet,  in  oculo  camera  anterior 
magis  dilatatur,  iris  saepe  colore  mutatur,  in  re- 
tine nunc  primum  observatur  macula  flava,  lacry- 
mae  secernuntur. 

Auditus  organum,  qUoad  essentiales  ejus  par- 
tes jam  in  primo  vitae  stadio  formatum  minores 
iu  infantia  mutationes  subit,  majorem  gustus  ct 

olfactus  per  cavitatum  narium  et  oris  amplifica- 
tionem. 

His  erao  omnibus  evolutionibus  infans  re- 
rum  externarum  imperio  magis  magisque  subtrac- 
tus, ad  aitiorem  libertatis  et  spontaneitatis  gradum 
evellitur,  et  ad  veram  liumanam  naturam  propius 
in  dies  accedit. 


Ex  variis  evolutionibus  quas  nunc  adumbravi- 
mus, ex  multiplici  organorum  consensu  et  mutua 
actione,  ex  totius  organismi  vita  in  infanti^ magis 
complicata,  major  etiam  morborum  numerus,  et 
natura  magis  complicata,  quam  in  lactente,  redun- 
dant, qui  hoc  cum  lactentium  morbis  commune 
habent,  quod  magna  ex  parte  in  vegetatione  ab- 
normi, plerumque  accelerata  et  alienata,  rarius 
retardata  radices  agunt. 

In  harum  aegritudinum  recensione  primus 
sermo  esse  debet  de  morbis  ex  magna  illa  evolu- 
tione provenientibus  quam  supra  leviter  strinxi- 
mus cujusque  maxime  in  oculos  cadens  phaeno- 
menon dentitio  est.  Quae,  qua  medicorum  rixis 
ansam  praebuerit,  et  quam  variae  fuerint  senten- 
tiae de  ratione  dentitionis  ad  morbos  quos  toties 
in  hac  vitae  periodo  observamus,  satis  superque 
notum  est,  ita  ut  earum  examini  diutius  hic  im- 
morari supervacaneum  videatur.  Symptomata  per- 

multa  dentitionem  comitantia,  olim  pro  morbis  per- 
peram habita,  et  medicamentis,  magnum  aegrorum 
in  damnum,  debellata,  ex  recentiorum  de  hac  re 
saniore  judicio  *)  nilii  aliud  sunt  quam  generalis 
illius  evolutionis,  quam  totus  organismus  subit, 
effectus  ad'  singulorum  organorum  evolutiones 
perficiendas  maxime  necessarii,  neque  arte  ullo 
modo  perturbandi.  Hujusmodi  sunt,  procul  du- 
bio, congestiones  ad  caput,  salivatio,  impetigines 
variae  circa  caput,  quin  et  pavores,  convulsiones, 
et  status  febrilis,  horum  phaenorum  frequentissi- 
mus  cornes;  hujusmodi  diarrhoeae,  dolores  colici, 
singultus,  vomitus,  pluraque  alia  symptomata  quo- 
curn  ope  evolutiones  organorum  digestivorum 
perficiuntur,  aut  quae  pro  criticis  evacuationibus 
habenda  sunt,  quibus  quae  novo  quasi  ct  regene- 
rato corpori  nociva  forent,  eliminantur. 

Possunt  vero  molimina  illa,  sub  rerum  ex- 
ternarum iniquo  influxu,  justum  et  ad  evolutiones 
perficiendas  necessarium  modum  vel  excedentia, 
vel  alienata  et  a recto  trarnire  aberrantia,  variis 
morbis  originem  dare.  Hanc  non  raro  agnoscit 
causaua  hydrocepnalus  acutus,  angina  membrana* 


3")  Viti.  Eormey  aUgemcine  liet rachtunf.cn  uber  dic 
Natur  und  Behandlung  der  K.Lndcrkrankheitcn. 

Herikc  uber  die  Entwichclungen  und  Enlwickelun  gs- 
iirankhciten  des  rricnschlichcn  Organismus. 

tea,  agnoscunt  febres  variae  indolis  huic  aetati 
communes,  inflammationes  oculorum,  hepatis  et 
cannalis  alimentarii,  agnoscunt  denique  convul- 
siones, eclampsiae,  coma,  quae  toties  vitae  infan. 
tum  periculum  inferunt. 

Non  adeo  facilem  esse  concretis  in  casibus 
accuratam  distinctionem  phaenomenorum  quae 
evolutionibus  dentitionem  comitantibus  communes 
esse  solent,  et  periculo  vacant,  a veris  illis  mor- 
bis, lubenter  confiteor,  neque  exiguam  saepe  re- 
quiri sagacitatem,  ut  recte  judicet  medicus,  quae- 
nam affectiones  nullam,  quaenarn  activam  meden- 
di methodum  postulent,  facile  concedo;  sed  ul- 
terior hujus  rei  expositio,  quum  praxin  tantum 
spectet,  a praesenti  fine  meo  plane  aliena  est. 

Datur  etiam  alius  modus,  quo  dentitio,  sensu 
strictiori,  id  est  dentium  ipsorum  eruptio  morbos 
excitare  valet.  Morbosa  enim  haec  eruptio  fieri 
et  a recta  via  aberrare  potest,  nempe  quum  den- 
tes ordine  praeternaturali , vel  justo  citius  et  fre- 
quentiores,  vel  duplici  numero  proveniunt,  quum 
gingivae  more  insolito  tument,  calent,  inflamman- 
tur. Hoc  rerum  sub  statu,  licet  rariori,  dentitio- 
nis anomalia  per  consensum  varios  morbos,  in- 
primis  convulsivos  excitare  potest,  qui  tunc  opti- 
mo jure  dentitioni  adscribuntur.  Ejusmodi  mor- 
bos non  solum  infantes  invadere,  sed  etiam  adul- 
tis interdum  supervenire  observatum  est,  cujus? 

exemplum  narravit  Ideler,  qui  virum  rusticum,  ro- 
bustum viginti  trium  annorum,  ultimis  dentibus  mo- 
laribus provenientibus,  non  solum  colore  et  inflam- 
matione gingivae  laborantem  vidit,  sed  etiam  ver- 
tigine, dolore  capitis,  musculorum  faciei  convul- 
sionibus, oculorum  distortionibus,  deniqQe  veris  epi- 
lepticis insultibus,  quae  omnia  symptomata  post  den- 
tium sapientiae  eruptionem  iiiico  disparuerunt. 

His  itaque  modis  dentitio  morbis  oriundis 
ansam  praebet;  falso  autem,  et  injuste,  haec  evo- 
lutio ipsa  pro  morbo  a multis  habita  est,  falso 
morbi  permulti  eodem  tempore  corpus  invaden- 
tes sed  causam  prorsus  aliarn  agnoscentes  denti- 
tioni adscribuntur.  ISion  raro  e.  gr.  et  aniculae 
et  ipsi  medici  de  dysenteria  tanquam  de  sympto- 
mate dentitionis  loquuntur  {dic Zahuruhr).  Quod 
plane  absurdum  est.  Vera  enim  dysenteria  mor- 
bus est,  neque  a dentitione,  neque  ab  ulla  alia, 
corporis  evolutione  pendens,  sed  ab  adrnosphae- 
ricis  et  cosmicis  mutationibus,  et  qui  omnes  ae- 
tates pariter  infestat.  Ejusdem  indolis  sunt,  fe- 
bres rheumaticae,  gastricae,  hecticae  vel  aliae, 
et  plures  alii  morbi  qui  olim  dentitioni  adseripti 
a causis  longe  diversis  generantur,  quorum  ta- 
men cum  dentitione  fortuita  complicatio,  hanc 
evolutionem  turbare,  et  ejus  symptomata  graviora 
reddere  posse  quis  non  videbit  P 

Inter  morbos  ex  vegetatione  perversa,  inpri- 
mis  ex  canalis  alimentarii  functioni  laesa  oriun- 

4 

clos,  et  primos  infantiles  annos  infestantes,  duo 
prae  ceteris  et  gravitate  et  frequentia  eminent, 
aliorum  permultorum  uberrimi  fontes;  morbum 
scrophulosum  dico  et  rhachitidern ; qui  quam  in- 
time cum  evolutionibus  hujus  aetatis  cohaereant, 
jam  ex  eo  abunde  patet,  quod  huic  soli  peculia- 
res, in  aliis  vitae  stadiis  plane  non  observantur* 
Quod  primum  ad  scrophulas  pertinet,  notis- 
simum est,  quam  parum  lucis  vero  isti  medicorum 
opprobrio  ex  disquisitionibus  tot  sagacissimorum 
scriptorum  affulserit,  quamque  densa  caligine  na- 
tura ejus,  vei  causa  proxima,  adhuc  circumducta 
sit.  Nam  neque  positiones  a Malfnttio  de  hoc 
morbo  editas  l)  quas  Henkius  2 ) argumentis  sane 
non  spernendis  refutare  conatus  est,  neque  novis- 
simorum anglorum  scriptorum  hypotheses  punc- 
tum tulisse  quilibet  facile  videt.  An  enim  ex- 
plicata est  morbi  natura  si  cum  R.  Carmicliaeie 
pro  vitio  primarum  viarum  cum  declaramus?3) 
vel  cum.  G.  Henningio  resorptionem  cutaneam 


r)  Vid.  Entwurf  einer  Pathologie  aiis  der  Evolution 
und  Revolution  des  Lebens. 

2)  Ueber  die  Entwickelungen  und  EntwickeLungs- 

krankheiten.  p.  83-  y 

3)  Vid.  Richard  Cannichael  an  essay  on  tiie  nature  of 
Scrophula  etc. 

tanquam  causam  proximam*  accusamus?  l)  vel 
simplicem  et  chronicam  glandularum  inllammacio- 
nern  in  corpore  debili  et  flaccido  morbum  efficere 
statuimus?  quod  fecit  Goodladius  2;.  Nos  quidem 
ignorantiam  nostram  cum  Feilerio  3)  candide  fassi, 
id  tantum  constare  opinamur,  morbum  ex  evolu- 
tione reproductivi  systematis,  quocunque  modo 
turbata  oriri,  sedemque  ejus  esse  assimilationis  or- 
gana, inprimis  canalem  intestinalem  et  vasa  lym- 
phatica, atque  morbi  seminium  in  nutritione  per- 
versa quaerendum  esse,  undae  lymphae,  fortasse 
etiam  sanguinis  ceterorurnque  liquidorum  crassis 
eum  in  modum  alteratur,  ut  variis  illis  evacua- 
tionibus, quas  sub  exanthematum,  ulcerum,  pro- 
fluviorum cruentorum  et  mucosorum  forma  ob- 
servamus, quasi  depurari  debeat. 

Praetermissis  innumeris  illis  aegritudinibus, 
quae  symptomata  et  effectus  morbi  scrophulosi, 
ex  uno  eodernque  fonte  propullulant,  cujusmodi 
sunt  opbtbalmiae,  exanthemata,  glandularum  in- 
flammationes, abscessus,  ulcera,  spina  ventosa, 
paedarthrocae,  tumores  albi,  atrophia,  tabes  me- 

sen- 


1)  Vid.  George  Henning  a critical  inquiry  into  the  pa- 
thology  of  scrophula. 

2)  Vid.  Willi&m  Goodiad  a practieal  essay  on  the  dis- 
cases  of  vessels  and  glands  of  the  absorbent  System. 

3)  Vid.  Paediatrik.  p.  267. 

scnterica : jam  de  rhachitide  pauca  verba  subji- 
ciamus. 

i 

Rhachitis  secundus  morbus'  est  aetati  infan- 
tili pecularis,  nam  Portalii  opinio,  qui  etiam  ad- 
ultos ea  laborare  voluit,  et  septem  ejus  species 
statuit,  venerearn , arthriticam,  scrobuticam,  etc. 
paucos  habuit  sectatores.  Imriio  certissime  rha- 
chitis, neque  ante  finem  primi  anni,  id  est  ante 
ossificationem  incipientem,  neque  post  secundum 
annum  peractum  infantes  invadit;  cujus  rei  instar 
omnium  Boerhavius  testis  est  qui  ‘)  haec  habet: 
„Infantibus  ille  morbus  nunquam  connatus,  raro 
ante  nonum  aetatis  mensem,  vix  unquam  post 
biennium  vitae,  sed  spatio  hoc  medio  frequens 
accidit.”  Terminatur  rhachitis,  circa  sechndam 
dentitionem,  vel  eo  tempore  quo  in  pueritiam  in- 
fantia abit. 

De  rhachitidis  non  magis  quam  de  scrophu- 
larum  natura  inter  medicos  constat.  Tamen  si 
signa  ejus  essentialia  alternius  perlustramus,  tria 
praecipue  offendimus,  quae  indolem  morbi  non 
obscure  indicare  videntur,  ossium  mollitiem  et 
ephiphysium  tumorem,  cranii  et  cerebri  volumen 
auctum  cum  ingenii  acumine  pro  aetate  insolito, 
et  hepatis  grandiorem  molem.  In  praecedentibus 
pagellis  jam  dictum  fuit  inter  ossium  et  nervo- 

• . • . • - i '■»  t » ' i \ . 

x)  Vah  Svvieten  Commentaiia  tom.  V.  §.  1-iSi. 

rum  systema  antagonismum  quendam  intercedere, 
ita  ut,  quo  magis  alterum  praevalet, alterius  evo- 
lutio impediatur  *).  Iusta  illa  utriusque  systema- 
tis ratio  ad  sanitatem  necessaria,  in  rhachitide 
magnifeste  turbatur;  ossium  nimirum  evolutione 
impedita,  immo  regrediente,  cerebri  accelerata  et 
praematura;  quod  capitis  et  in  specie  cavitatis  cra- 
nii magnitudo,  ingenii  praecocitas,  et  arteriarum 
venarumque  jugularium  amplitudo  abunde  docent1 2). 
Interim  primarium  vitium,  quo  interveniente  dis- 
proportio ilia  inter  nervos  atque  ossa  demum  ef- 
ficitur, digestionis  certa  labes  esse  videtur;  quod 
e causis  remotis,  quae  morbum  generare  solent, 
ct  quae  omnes  fere  in  digestionis  organa  agunt, 
ex  hepatis  volumine  acuto,  ex  acido  frequen- 
ti primarum  viarum  colligere  licet.  An  haec 
labes  acidi  liberi  abundantia  sit,  quod  non  mo- 
do veterum,  sed  etiam  recentiorum  auctorum 
complures  voluerunt;  3)  an  haec  opinio  per  uri- 
nae rhachiticorum  qualitatem,  scilicet  salibus  phos- 
phoricis,  sed  non  acido  libero  abundantis,  com- 
probetur, hoc  altiore  idagine  experimentisque  re- 
petitis adhuc  indiget. 


1)  Vid.  Rosentlial  uber  dic  verschicaene  Knochenhdu - 
Jung  in  yerschicdenen  Thierorganisationen j in  Reils  Ar~ 
chiv  fiir  die  Physiologie  Bd.  X. 

2)  Vul.  van  Svvieten  Comment.  Vol.  V.  §.  l4S5. 

3)  Vid.  Witting  animadversiones  quaedam  circa  Rhachi- 
iidem.  Marburg.  18i8.  §.  i t . 

Tertius,  infantiae  communissimus  reprodu- 
ctionis  morbus  est  helminthiasis.  De  vermibus 
intestinalibus  multum  inter  medicos  disceptatum 
est,  quum  multi,  inprimis  veteres,  pro  innumero- 
rum malorum  causa  eos  habuerint,  alii,  iique  re- 
ccntiores,  morbos  a vermibus  unquam  proficisci 
plane  negaverint;  quid  quod  aliqui,  Hush,  Butter, 
Ackermann,  aliique  utilissima,  irnmo  necessaria  ad 
sanitatem  puerorum  ista  anirnacula  esse,  persuadere  / 
conati  sunt.  Omnibus  argumentis  rite  perpensis 
atque  comparatis,  id  pro  certo  haberi  posse  vide- 
tur, vermium,  inprimis  taeniae  et  lumbricorum 
in  intestinis  praesentia  varia  symptomata  morbosa 
excitare  posse,  quae  cito  post  vermes  exclusos  fu- 
gantur. Interim  pro  causa  remota  tantum  horum 
symptomatum  vermes  haberi  posse,  nunquam  pro 
jiroxima,  sanior  pathologia  jam  dudum  docuit, 

31  e c non  effectus  eos  esse  morbosae  cujusdarn  ca- 
nalis intestinalis  conditionis,  qua  secreta  intestina- 
lia certo  quodam  modo  corrumpuntur;  siquidem 
non  nisi  certa  liquidorum  intestinalium  sub  erasi 
vermes  generari  videntur. 

Inter  morbos  ad  irritabilitatem  laesam  potis- 
simum referendos,  febres  omnis  generis  et  phleg- 
naasiae  praecipue  in  censum  veniunt,  in  quas  ma- 
jor hujus  aetatis  pronitas,  irritabilitatis  imperio 
magis  extenso  adseribenda  est.  Ceterum  infiam- 
n ationes  veram  phlegmonosam  naturam  inter- 

dum  quidem  induunt,  plerumque  autem  Jympha- 
thicam  et  exsudativam;  febres  a decursu  quem  in 
adultis  tenere  solent,  non  admodum  aberrant,  quam 
ob  rem  nihil  de  iis  monendum  habemus.  Exan- 
thematicis et  contagiosis  morbis  infantia  quidem 
valde  obnoxia  est,  non  ob  peculiarem  ipsi  in  il- 
los dispositionem  sed  ob  frequentem  contagionis 
occasionem,  et  receptivitatem  per  morbum  ipsum 
nondum  abolitam;  omnes  vero  [hi  morbi  eodem 
plane  modo  se  gerunt  quo  in  aliis  aetatibus,  ideo- 
que  morbis  infantilibus  adnumerari  non  debent. 
Ceterum  id  probe  persuasum  habere  debet  medi- 
cus, inflammationes  omnis  generis,  pneumonias, 
enteritides,  hepatitides,  phrenitides  saepissime  in 
infantibus  occurrere;  qui  morbi  vel  inadvertentia 
vel  inscitia  saepe  a medicis  praetervisi,  vel  pro 
dentitionis  effectibus,  vel  nervosis  affectibus  habiti 
innumeris  infantibus  mortem  intulerunt,  de  quo 
videantur  quae  Heimius  protulit. 

Inierim  duo  sunt  morbi  ad  hoc  genus  perti- 
nentes, infantiae  prope  peculiares,  et  evolutio- 
num organorum  quorundam  effectus ; hydrocepha- 
lum  acutum  volo  et  anginam  membranaceam. 

v J 

ITtrurnque  morbum  interdum  etiam  juniores  in- 
fantes, nec  non  pueros  natu  majores  invadere,  etsi 


T)  Horns  Archiv.  1809.  Vol.  III.  p.  181.  lQn.  Jul. 
und  Aug.  p.  129.  1810-  Vol.  III.  p.  333. 

probe  sciam,  tamen  negari  non  potest,  In  Infan* 
tia  prnprie  dicta  frequentissime  eos  occurrere,  et 
conditiones  ad  utrumque  generandum  necessarias 
huic  aetati  communissimas  esse.  De  magna 
enim,  quam  cerebrum  hoc  tempore  subit,  evolu- 
tione jam  supra  sumus  locuti;  haec  autem  sine 
majori  sanguinis  ad  • cerebrum  affluxu,  sine  vita 
aucta,  et  vegetatione  vividiore  perfici  nequit;  un- 
de fit  ut,  sub  iniquo  rerum  externarum  influxu, 
motus  illi  naturales  modum  facile  excedant,  et  in 
congestiones  et  statum  cerebri  subinflammato- 
rium  abeant',  qui  tandem  per  aquae  in  cerebri 
ventriculos  effusionem  terminatur. 

Anginae  membranaceae  plane  eandem  esse 
originem  Formey  1 ),  et  alii  evicerunt  in  quorum 
sententiam  satis  superque  cognitam,  omnes  fere 
nostri  aevi  medici,  facile  descenderunt. 

Fortasse  etiam  morbus  coeruleus  inter  mor- 
bos infantiae  ab  irritabilitate  laesa  locum  sibi  vin- 
dicat, quoniam  praecipua  ejus  phaenomena,  cir- 
culationis vitia  et  musculorum  debilitas,  licet  a 
vitiis  organicis  pendentia,  tamen  ad  organa  irrita- 
bilitatis referenda  sunt,  et  in  aetate  demmn  infan- 
tili ab  majorem  oxydati  sanguinis  consumtionem 
inulto  magis  quam  in  lactente  in  oculos  cadunt. 


J)  Horna  neues  Archio.  Vol.  VI.  p.  360. 

Postremo  nervosi  quoque  systematis  evolutio 
morbis  compluribus  ansam  praebet.  Nam  prae- 
ter convulsiones  illas  vagas,  quas  toties  in  decur- 
su vel  fine  acutorum  morborum  supervenire  vi- 
demus, maxime  distinctas  morborum  nervosorum 
species  aetas  infantilis  habet,  nempe  asthma 
Miliari  et  tussin  convulsivam.  Quorum  primum 
pro  vero  morbo  nervorum  thoracis,  ab  angina 
membranacea  prorsus  diverso  habeo,  ab  argumen- 
tis quae  nuper  ad  utriusque  morbi  identitatem 
demonstrandam  prolata  fuere,  *)  neutiquam  con- 
victus, quippe  quae  per  quotidianam  experientiam, 
et  medendi  methodum  in  utroque  morbo  plane 
oppositam,  satis  superque  refutantur.  Eadem  est 
ratio  tussis  convulsivae,  quam  recentiores  quidam 
auctores,  Marcus  inprimis,  et  novissimus  War- 
dtn,  bronchitidem  esse,  infelici  successu,  ex  mea 
quidem  opinione,  evincere  conati  sunt. 

Alii  morbi  spastici,  e.  gr.  epilepsia  frequen- 
tius quidem  in  infantia  oriri  solent,  saepissime 
vero  in  aliis  vitae  aetatibus  obveniunt,  unde 
morbis  ab  evolutione  corporis  infantilis  proveni- 
entibus adnumerari  non  debent. 


Vid.  J.  C.  Albcxs  de  diagnosi  asthmatis  Miliari 
strictius  dtfijiienda. 

De  pueritia. 

Accedimus  tandem  ad  pueritiae  proprie  di- 
ctae considerationem,  quae  a sexto  vel  septimo 
anno  cum  dentitione  secunda  oriunda,  ad  annum 
decimum  quartum  vel  quintum,  ad  pubertatem 
usque  protrahitur. 

Vegetatio  in  hac  aetate,  satis  quidem  viget, 
quod  incrementum  corporis  quotidianum  testatur, 
tamen  multo  minus  prae  ceteris  vitae  formis  prae- 
valet, quam  in  praecedentibus  annis,  immo  irri- 
tabilitate et  sensibilitate , magis  magisque  tempe- 
ratur; unde  felix  illa,  omnium  facultatum  aequa- 
litas, qua  haec  prae  ceteris  aetas  gaudet,. 
Evolutiones,  quas  haec  quoque  permultas  subeun- 
das habet,  ob  lentiorem  et  minus  turbulentum 
decursum  difficilius  ab  observatore  conspiciuntur, 
ita  quidem  ut,  si  quis  corporis  statum  sub  initio 
et  sub  fine  hujus  stadii  conferre  velit,  magnam 
certo  videat  differentiam,  singula  autem  momenta, 
quibus  singulae  evolutiones  perficiuntur  vix  ani- 
madvertat. 

Secunda  dentitio  sub  initio  pueritiae  incipiens 
et  per  magnam  ejus  partem  continuata,  permulto 
majus  temporis  spatium  protrahitur,  quam  prima, 
et  digestionis  evolutionis  nunc  tandem  absolutae 
et  efiectus  est,  et  signum.  Organa  digestionis 
enim  magis  magisque  roborantur,  etsi  praeter  au- 
ctum volumen,  non  tam  conspicuas  patiantur  mu- 

tationes;  alimenta  omnis  generis,  et  copia  majori  as- 
surnta  nunc  validius  concoquuntur,  unde  chyli  et 
sanguinis  erasis  immutari  debet,  omnesque  secretio- 
nes et  excretiones  quantitate  augentur,  qualitate  alte- 
rantur. Habitus  corporis  externus,  nutritione  in 
ossa  potissimum  et  musculos  conversa,  atque  adi- 
pis in  telam  cellulosam  depositione  imminuta,  mu- 
tatur- Partes  enim  quae  adhuc  cartilaginosae  fue- 
rant ossificantur,  musculi  inprimis  faciei  et  extre- 
mitatum mole  et  robore  crescunt,  cutis  textura 
firmatur;  vultus  lineamenta  componuntur,  capillo- 
rum color  saepe  mutatur;  sub  finem  pueritiae, 
etiam  sexus  differentia  ex  habitu  externo  distin- 
guitur. 

Irritabilitatis  imperium  in  totum  organismum, 
magis  in  dies  extenditur,  donec  ad  finem  pueri- 
tiae atque  in  adolescentia  prae  ceteris  vitae  actio- 
nibus insigniter  praevaleat;  quod  ex  circulatione 
sanguinis  lentiore,  pulsibus  validioribus,  ex  respi- 
ratione magis  perfecta,  ex  musculorum  energia 
aucta,  ex  loquela  magis  distincta,  et  voce  clariore 
non  obscure  cognoscitur. 

Sensibili  tatis , per  irritabilitatem  temperatae 
dominium  angustiores  in  limites  contrahi,  recepti- 
vitas  imminuta  docere  videtur.  Manifestatur  au- 
tem systematis  nervosi  evolutio  inprimis  per  ce- 
rebri in  reliquas  ejus  provincias  imperium  con- 
firmatum, per  sensuum  facultaturnque  ingenii  evo- 

lutionem.  Namque  non  solum  sensus  acuuntur, 
non  solum  inferiores  animi  facultates  e/g.  phan- 
tasia, memoria,  mirum  in  modum  roborantur, 
verum  etiam  superiorum,  speciatim  judicii  prima 

vestigia  observantur,  quibus  omnibus  puer  ad 

• 

adulti  hominis  naturam  propius  propiusque  ac- 
cedit. 


In  ista  de  qua  nunc  locuti  sumus  lentiore  et 
minus  turbulenta  omnium  organorum  evolutione, 
in  justa  illa  omnium  virium  aequalibilitate  causa, 
procul  dubio,  quaerenda  est  felicis  morborum  im- 
munitatis, qua  pueri  plerumque  gaudent.  Est 
enim  inter  omnes  vitae  aetates,  paucissimis  mor- 
bis pueritia  obnoxia,  iique  quibus  subinde  affligi- 
tur, non  ex  corporis  evolutione,  sed  ex  malo  re- 
rum externarum  influxu,  contagiis,  atmosphaerae 
mutationibus,  vivendi  pravo  modo,  et  quae  reli- 
qua hujusmodi  sunt,  originem  ducunt. 

Inliciari  quidem  non  possumus,  pueros  in- 
terdum morbis  evolutionariis  quibusdam  corripi, 
quos  in  superioribus  infantiae  adscripsirnus,  qua- 
lis sunt  e.  gr.  helminthiasis,  hydrocephalus  acu- 
tus, angina  menibranarea , achores.  Sed  omnes 
isti,  non  solum  multo  rarius  in  pueritia,  quam  in 
infantia  occurrunt,  sed  etiam  saepissime  in  hac 
orti,  iu  illam  tantum  protrahuntur. 


Febres,  inflammationes  quaecunque,  et 
quae  toties  eas  sequuntur,  chronica  varia  ma- 
la, pueritiam  quidem  non  raro  invadunt;  sed 
eas  ad  puerorum  morbos,  ex  strictiore  nostra 
definitione,  non  pertinere,  quia  omnes  aetates  cor- 
ripere possunt,  jam  supra  monuimus,  neque  de 
iis  verba  facienda  esse  censemus.  Alii  nounulli 
morbi,  pueritiae  interdum  adscripti,  qualis  est 
cliorea  St.  Viti,  chlorosis,  angina  parotidea,  ad 
pubertatem  et  adolescentium  potius  pertinent, 
cjuum  ab  evolutione  partium  genitalium  pende- 
ant.  Alii  denique  quos,  e.  gr.  Feiler  inter  mor- 
bos hujus  aetatis  enumerat,  febris  liectica,  paedar- 
throcace,  otorrhoea,  struma,  phthiriasis,  morbus 
maculosus,  prolapsus  ani,  noma,  herpes,  vel  alio- 
rum morborum  symptomata  sunt,  vel  in  aliis  vi. 
tae  stadiis  non  rarius  quam  in  pueritia  observan- 
tur, neque  pro  huic  aetati  propriis  haberi  debent. 

Confirmatur  igitur  quod  supra  ediximus,  pue- 
ritiam ex  omnibus  aetatibus,  morbis  maxime  im- 
inunem  esse. 


Conati  sumus  in  superioribus  pagellis,  com- 
plurium morborum  nexum  cum  evolutionibus  na- 
turalibus aetatis  infantilis  demonstrare,  illosque 
solos  'inter  puerorum  morbos  enumerandos-  esse 
contendentes,  non  paucos  ex  eorum  serie  exclu- 

simus,  et  totum  eorum  cyclum  non  parum  coar- 
tavimus. Quod  an  jure  vel  injuria  a nobis  fac- 
tum sit,  lector  benevolus  dijudicabit.  Ouam  pro- 
cul autem  totum  hoc  nostrum  opusculum  a fine 
proposito  absit,  quot,  quantisque  vitiis  prematur, 
nemo  magis  quam  nosmet  ipsi  persuasum  habet. 

Quam  ob  rem,  indulgentiam  benevoli  lectoris 

\ 

etiam  atque  etiam  implorantes,  ad  illud  poetae 
provocamus : 

Ut  desint  vires,  tamen  est  laudanda  voluntas. 

